Britanci i Balkanci – zajedno protiv DPF-a - Auto Republika\nПочетна Vesti Britanci i Balkanci – zajedno protiv DPF-a\nSa pravne tačke gledišta, stvari stoje ovako: kako je privatna imovina nedodirljiva, vozači imaju pravo da izvrše ukljanjanje DPF sa svog vozila. Međutim, vožnja vozila sa kojeg je uklonjen DPF, već predstavlja nešto drugo. Naime, svako ko bude uhvaćen u vožnji, ovako “modifikovanog” vozila, biće kažnjen sumom koja se kreće u rasponu od 1.000 do 2.500 britanskih funti, zavisno od toga da li upravlja putničkim ili kombi vozilom.\nČak 1.800 dizel vozila na putevima Velike Britanije je identifikovano od strane državne Agencije za poštovanje standarda za putnička vozila, sa odstranjenim filterima za prečišćavanje izduvnih gasova. Vlasnici inkriminisanih vozila verovatno nisu svesni činjenice da su izduvni gasovi iz dizel motora zaslužni za oko 38.000 preuranjenih smrtnih ishoda, a prema podacima Svetske zdravstvene organizacije, kao i da mogu da utiču na zdravlje pluća i srca.\nFilter za prečišćavanje izduvnih gasova funkcionišu tako što zadržavaju štetne materije i vezuju ih za sebe, a potom ih, koristeći toplotnu energiju koju stvara agregat, sagorevaju i ispuštaju u atmosferu u bezopasnom stanju. Proces sagorevanja nečistoća se odigrava samo na izuzetno visokim temperaturama i moguć je samo pri dužim vožnjama autoputem.\nGradski ciklus vožnje, sa puno kreni/stani sekvenci, ne obezbeđuje uslove postizanja dovoljno visokih temperatura, što uslovljava brže gomilanje nečistoća u filteru, i njegov prevremeni kvar.\nSečenjem malog otvora na omotu filtera, koji služi da se filter izvadi iz ležišta i time ukloni iz sistema prečišćavanja izduvnih gasova, pa potom i zavarivanjem, izvađene pločice nazad na kućištu filtera, ostavlja se utisak, površnim pogledom, da je filter na svom mestu. Regulativa u Britaniji trenutno nalaže samo vizuelnu inspekciju filtera, koja na ovaj način, ne može da detektuje odsustvo DPF. Pored toga, ni testovi izduvnih gasova nisu dovoljno pouzdani kako bi utvrdili uklanjanje predmetnog filtera. Ovakvo stanje će se, izvesno zadržati sve do maja 2018. godine.\ntagovi: dizel DPF DPF filter ekologija emisija štetnih gasova izdvojeno\nprethodni Kia Ceed 2018. – Uvid pre premijere\nsledeći Nova Toyota Supra debituje na Salonu automobila u Ženevi


EZ postavila uslove za gradnju magistralnog gasovoda u Srbiji | EurActiv Serbia\nEZ postavila uslove za gradnju magistralnog gasovoda u Srbiji\nRead time : 4 m, 9 s\nSrbija će za stav o gradnji dela gasovoda Turski tok od Zaječara do Horgoša razmatrati dodatne uslove Sekretarijata Energetske zajednice (EZ), saznaje Beta u Agenciji za enegetiku Srbije (AERS). Sekretarijat EZ, kako navode u srpskom regulatornom telu, dostavio je Mišljenje i obimne dodatne uslove o čijem ispunjenju će se narednih dana odlučivati. Jedan od uslova EZ je da se pristup "značajnom delu" gasovoda omogući i drugim korisnicima osim Gastransa.\nAERS će nastojati, kako kažu u tom telu, da uvaži Mišljenje evropske Eneregetske zajednice čiji je Srbija član, ali i Zakon o energetici Srbije koji je prihvatio Treći eneregetski paket koji podrazumeva da pristup gasovodu imaju i drugi distributeri gasa a ne samo vlasnik gasovoda.\nVlasnik budućeg magistralnog gasovoda kojim bi se gas iz Rusije do Srbije dopremao preko Turske i Bugarske, bila bi srpsko-ruska firma Gastranas.\n"Priča o gradnji gasovoda još nije završena, a konsultacije Sekretarija i AERS traju od kraja 2018, kada je evropsko regulatorno telo zatražilo odgovore na dodatna 43 pitanja i na koje im je odgovoreno", kažu u AERS.\nNavode i da su u Sekretarijatu EZ uvažili neke argumente AERS, ali smatraju da se kroz aukciju mora dozvoliti i drugim korisnicima gasovoda osim Gastransa pristup značajnom delu tog gasovoda.\nČini se da će to, kako procenju stručnjaci, biti ključni problem za dobijanje konačnog Mišljenja EZ za gradnju gasodova kroz Srbiju jer nije jasno šta znači "značajan deo gasovoda" kao i da li bi to moglo da znači da srpsko-ruska firma, iako je jedini investitor, ne bi imala većinsko pravo distribucije ruskog gasa.\nPredsednik Skupštine Udruženja za gas Vojislav Vuletić agenciji Beta rekao je da Sekretarijat EZ namerno koristi "kljakav rečnik" da se ne bi odmah sve razumelo "dok ne stigne dozvola Amerikanaca".\n"Da Sekretarijat hoće da da pozitivno mišljenje o gradnji gasovoda u Srbiji mogao bi to odmah da uradi jer je i do sada bilo izuzetaka, kao na primer kada je Britiš petroleum gradio gasovod TAP i dobio dozvolu da 30 godina njime može da se transportuje samo azerbejdžanski gas, a bilo je drugih izuzetaka", kazao je Vuletić.\nMinistar rudarstva i energetike Aleksandar Antić ocenio je da je Srbija nakon što je EZ dala Mišljenje o projektu Magistralnog gasovoda od granice sa Bugarskom do granice sa Mađarskom značajno bliže izgradnji gasovoda kroz Srbiju.\n"Činjenica da je EZ u svom Mišljenju 'zaključila da će novi gasovod unaprediti sigurnost snabdevanja kroz diverzifikaciju ruta snabdevanja', potvrda je naše argumentacije i očekujem ubrzan nastavak projekta kroz obavezujuću raspodelu kapaciteta i donošenje investicione odluke", naveo je Antić u saopštenju.\nOn je ocenio da je Mišljenje EZ pokazatelj da je projekat izgradnje gasovoda kroz Srbiju dobro postavljen, u skladu sa Zakonom o energetici Srbije kao i sa evropskim energetskim direktivama.\nIzgradnja magistralnog gasovoda u Srbiji dužine 403 kilometra trebalo bi da, kako su najavljivali srpski zvaničnici uskoro počne i da bude završena do kraja 2019, kako bi bio u funkciji 2020. godine.\nU Mišljenju koje je Sekretarijat EZ dostavio AERS navedeno je da se traži niz uslova kako bi se osiguralo da projekat izgradnje magistralnog gasovoda ne dovede do zatvaranja tržišta u Srbiji i šire.\nU proceni uticaja tog projekta koji će u Srbiji sprovoditi Gastrans, Sekretarijat je zaključio da će novi gasovod poboljšati sigurnost snabdevanja gasom, a istovremeno će učvrstiti i održati dominaciju ruskog Gasproma i srpskog Srbijagasa.\nIz tog razloga Sekretarijat traži od srpskog regulatornog organa da uslovljava bilo kakvo izuzeće od mogućnosti da novi učesnici na tržištu pristupe značajnom delu kapaciteta cevovoda putem aukcija, i na određenu količinu gasa koju će ponuđači na tržištu ponuditi.\n"Te i druge dodatne uslove AERS treba da uspostavi kako bi stvorio likvidnije i transparentnije tržište u Srbiji i susednim zemljama koje nude nediskriminatorni pristup i mogućnosti trgovanja za sve učesnike na tržištu", naveo je Sekretarijat u Mišljenju objavljenom na sajtu EZ.\nGastrans je tražio i dobio od AERS izuzeće od tri osnovna principa takozvanog Trećeg energetskog paketa, pravila unutrašnjeg evropskog tržišta energije koja se primenjuju na Srbiju preko njenog članstva u EZ.\nOperateri gasovoda u Bugarskoj i Mađarskoj, kako se naveo Sekretarijat EZ, nisu podneli slične zahteve svojim regulatornim vlastima.\nReč je o principima razdvajanja, pristupa treće strane i regulacije tarifa, koji su ključni instrumenti za osiguranje da su tržišta gasa u Evropi transparentna, nediskriminatorna, otvorena i konkurentna.\n"Izuzeće odobreno od AERS je za 20 godina i pokriva veoma veliki deo kapaciteta cevovoda", naveo je Sekretarijat EZ.\nDodaje se da bi Gastrans, da bi dobio izuzeće od principa Trećeg energetskog paketa, trebalo da pokaže, između ostalog, da ta investicija poboljšava konkurenciju i sigurnost snabdevanja, i da je izuzeće proporcionalno veličini rizika povezanog sa investicijom.\nGastransov projekat predstavlja produženje novog gasovoda koji će biti izgrađen u Bugarskoj a koji će, kako se očekuje, biti povezan sa projektom Turski tok kojim će ruski gas stizati do Turske. Cilj tog projekta je povećanje isporuka ruskog gasa do Jugoistočne i Centralne Evrope.


Konferencija "Privreda Republike Srpske od 2019. do 2022. godine - dijalog za budućnost" - Televizija K3\nKonferencija “Privreda Republike Srpske od 2019. do 2022. godine – dijalog za budućnost”\nU Banjaluci je u toku konferencija “Privreda Republike Srpske od 2019. do 2022. godine – dijalog za budućnost”. Konferenciju organizuje Vlada Republike Srpske, u saradnji sa Unijom udruženja poslodavaca Republike Srpske i Privrednom komorom Republike Srpske.\nKonferenciji prisustvuju predsjednik Republike Milorad Dodik i premijerka Željka Cvijanović koji će imati i uvodna obraćanja.\nOsim njih, predviđeno je da uvodne govore održe i predsjednik Unije udruženja poslodavaca Dragutin Škrebić i predsjednik Privredne komore Borko Đurić.\nSkupu prisustvuju i ministar rada i boračko-invalidske zaštite Republike Srpske Milenko Savanović i ministar industrije, energetike i rudarstva Petar Đokić.\nTokom konferencije biće održan centralni panel na temu “Globalni i unutrašnji izazovi i moguća rješenja za unapređenje privrede Republike Srpske” i nekoliko okruglih stolova.\nMinistar za ekonomske odnose i regionalnu saradnju Republike Srpske Zlatan Klokić rekao je da je cilj današnje konferencije “Privreda Republike Srpske od 2019. do 2022. godine – dijalog za budućnost” da se ukaže na izazove sa kojima se suočava domaća privreda, ali i predlože rješenja za njihovo prevazilaženje.\nKlokić je dodao da je zadatak konferencije da se još više unaprijedi dijalog između poslovne zajednice i Vlade Republike Srpske, koja je organizator konferencije.\n“Cilj je da se dijalogom sa privrednicima, ali i ostalima koji učestvuju u privrednim aktivnostima, daju određene smjernice Vladi kako da poboljšamo privredni ambijent u Republici Srpskoj”, rekao je Klokić za Radio-televiziju Republike Srpske.\nOn je naveo da će zaključci sa konferencije biti smjernice za izradu ekonomske politike za narednu godinu.\n“Učesnici su i mnoge značajne kompanije iz različitih sektora, predstavnici akademske zajednice, bankarskog, nevladinog sektora, ali i lokalnih zajednica”, naveo je Klokić.\nOn je napomenuo da je ideja o održavanju konferencije proistekla iz činjenice da je Vlada Srpske krajem prošle godine potpisala memorandum o zajedničkim politikama sa Unijom udruženja poslodavaca Republike Srpske, a čiji je cilj bio da se daju određene smjernice za razvoj privrede Srpske.


Tužilaštvo u Mitrovici: Prikupljamo informacije o potencijalnom unosu vakcina na severu Kosova\nOsnovno tužilaštvo u Mitrovici, saopštilo je danas da, u saradnji sa Kosovskom policijom, prikuplja informacije u vezi sa potencijalnim nezakonitim unosom antikovid vakcina na severu Kosova.\nU saopštenju iz Osnovnog tužilaštva se navodi da se informacije prukupljaju u cilju procene da li su vakcine uvezene u skladu sa relevantnim protokolima za zaštitu javnog zdravlja.\n„Uveravamo javnost da i dalje budno pratimo situaciju, otkrivajući, istražujući i goneći nezakonite radnje koje mogu ugroziti javno zdravlje i bezbednost, i da ostajemo posvećeni tome da niko ne iskoristi situaciju stvorenu kao rezultat pandemije tokom ovog kritičnog vremena“, poručuju iz Tužilaštva.\nU nastavku suđenja u slučaju ubistva Olivera Ivanovića zaštićeni svedok odustao je od ispitivanja, tvrdeći da je "uplašen za svoj i život svoje porodice", iako je 2018. godine o ubistvu govorio u izjavi tužilaštvu.\nPolicajac iz Mitrovice osumnjičen da je oštetio kamere u blizini plantaže marihuane\nInspektori Policijskog inspektorata Kosova uhapsili su sinoć policajca Regionalne direkcije Sever u Mitrovici zbog sumnje za prikrivanje dokaza nakon akcije otkrivanja plantaže marihuane u Izvorima pre dva dana.\nOtkrivena laboratorija za proizvodnju narkotika nedaleko od Banjske\nLaboratorija za proizvodnju narkotika otkrivena je u selu Izvore iznad Banjske, saopštila je Kosovska policija. Tokom izvođenja akcije bilo je i pucnjave. Srpska lista pozdravlja angažovanje policajaca.\n25.05.2022 Nezadovoljni nagoveštavaju iseljavanje, Vučić poslednja nada (666)\n25.05.2022 Vlada Kosova izdvojila sredstva za isplatu 100 evra privatnom sektoru (390)\n25.05.2022 Policajac iz Mitrovice osumnjičen da je oštetio kamere u blizini plantaže marihuane (300)\n25.05.2022 Zaštićeni svedok odbio da svedoči na suđenju za ubistvo Olivera Ivanovića (207)\n25.05.2022 Nema masovne grobnice u blizini rudnika Štavalj (153)\nMaj 2022 11 (430)


Dodik: Nezadovoljni borci politički instrument opozicije\nPredsednik Republike Srpske Milorad Dodik ocenio je da su nezadovoljni borci, koji protestuju u banjalučkom parku "Mladen Stojanović", počeli previše da se bave politikom i postali politički instrument opozicionih snaga u Srpskoj.\nDodik je dodao da će razmotriti zahtev štaba nezadovoljnih boraca, kada on stigne, iako je reč o neformalnoj grupi ljudi koja se obraća ozbiljnim institucijama, te istakao da nije korektno da na ovakav način instruišu javnost.\n"Njihovi stavovi se mogu uvažati tek kad oni budu registrovano udruženje, od javnog interesa za Republiku Srpsku. Vlada Srpske sarađuje sa svim boračkim organizacijama, nije problem ni da sa njima razgovaramo, ali činjenica da oni `jurišaju` na neke nemoguće stvari koje su istakli u svojim zahtevima, potpuno ih diskvalifikuje za jedan ozbiljan razgovor", poručio je Dodik.\nDodik je istakao da je laž da je on izjavio da borci, bilo koji, ruše Republiku Srpsku.\n"Rekao sam da protesti koji se organizuju mogu da budu zloupotrebljeni od nekih drugih centara u pogledu rušenja Srpske", napomenuo je Dodik.


VULIN I CIKOTIĆ U ZVORNIKU: Ministri potpisali više sporazuma koji će olakšati život građanima obe države | Novosti.rs\n- Predugo smo, zbog birokratije, čekali da most bude u funkciji, predugo čekamo da ljudi skrate vreme kada budu putovali, da roba pojeftini. Predugo smo čekali da ono u šta smo zajedno uložili nadu, trud i novac bude na raspolaganju svim ljudima koji žive sa obe strane Drine - rekao je ministar Vulin, istakavši da više nikada ne smemo dozvoliti da ovakve stvari čekaju.\n- Most ne spaja samo dve opštine, most spaja sve nas i most će nam dati priliku da se bolje upoznamo i da bolje i sigurnije živimo - istakao je ministar Vulin.\n- Republika Srbija to neće biti, a siguran sam da i nadležnih u Bosni i Hercegovini i Republici Srpskoj neće želeti da svojim građanima prirede da postanu parking za migrante. Zajedničkom saradnjom i radom izborićemo se da to i ne budemo. Ni vi, ni mi nismo krivi ni odgovorni za migrantsku krizu, pa onda nije u redu da teret te krize pada na nas i naše građane - poručio je ministar Vulin.\n- Razgovarali smo otvoreno, konkretno, dotakli smo se i ilegalnih migracija koje su jedna ozbiljna sigurnosna pretnja i za Srbiju i za Bosnu i Hercegovinu. Otvorili smo mogućnosti proširenja saradnje tamo gde postoji obostrani interes - rekao je ministar Cikotić.\n- Stari most ima poseban značaj u našim životima jer on predstavlja tačku spajanja Zvornika i Malog Zvornika. Mostovi na Drini nas ne razdvajaju, oni su naša večita spona i tako će biti i ubuduće - rekao je Stevanović.\nAleksandar Vulin Selmo Cikotić Srbija i BiH saradnja Srbije i BiH


Kadeti ispustili trinaest viška, “minimalac” nedovoljan za titulu – KK Radnički Kovin\nKadeti Radničkog (igrači do 17 godina) savladali su, večeras (utorak, 2.april), u revanš meču finala plej-ofa Regiona Banat/Srem – Železničar 53:52, ali na žalost ne i uz dovoljnu razliku (izgubili 66:57 u prvom meču u Inđiji) koja bi značila i osvojenu titulu.\nU tvrdoj, što se kaže – pravoj muškoj utakmici, publika u hali Osnovne škole Đura Jakšić imala je prilike da uživa tokom svih 40 minuta igre, a izabranici trenera Vladimira Cvetkovića u potpunosti su ispoštovali ono što su obećali u izjavama u najavi pred finale – da će dati svoj maksimum i “ostaviti srce” na terenu.\nPitanje ukupnog pobednika serije rešeno je na nešto manje od pola minuta pre kraja susreta. Radnički je vodio 53:47 kada je Laković promašio “flouter”, a potom, na 53:50, Mlinar izgubio loptu tek što je ista prešla u polje tima iz Inđije, kojem je tako otvorena kontra i poeni, ispostavilo se, i za konačan rezultat.\nPopularni “CegeTovi puleni” (po internoj grupi na fejsbuku) odlično su parirali fizički znatno dominantnijem protivniku (igrač sa brojem 13 – Danilović, mogao bi da konkuriše i za startnu peticu kod trenera Topalovića u prvom timu. Od 52 poena Železničara, ubacio je čak 33).\nRadnički je susret otvorio “dugom” dvojkom Mitića i još dužom trojkom Mlinara (sa bele linije odbojkaškog terena) za 5:2, a veće vođstvo od pomenutih, startnih, plus 3, crno-beli su imali u finišu četvrtine kada je (u najlepšoj akciji perioda) Paunović, u maniru organizatora igre, spustio loptu za Mlinara na niskom postu za 16:11.\nNovu rekordnu prednost domaći su imali početkom druge četvrtine posle Papićeve trojke o tablu i jednog pogođenog penala Blagoja Lakićevića – 20:11. Polaganje Markovića prvi put je odvelo crno-bele na dvocifren plus (24:14), a kada je Paunović sredinom treće četvrtine pogodio oba slobodna bacanja za 39:26, ispostavilo se kasnije, da je to bila i rekordna prednost koju je jedan od timova napravio tokom utakmice. (Penali su i na ovom susretu bili najteži element košarkaške igre po crno-beli tim i nekada se čini da im je lakše da pogode trojku preko ruke, nego bacanje. Večeras su ubacili svega 12od26, a uz pomenutog Paunovića, jedino je još Mlinar uspeo da “veže” oba, posle pojedinačnog faula).\nPred poslednjih 10 minuta Radnički je imao isto toliko viška poena (41:31), da bi Danilović prepolovio istu u dva napada – trojkom i dvojkom – 41:36. Četiri minuta pre kraja semafor je beležio egal (45:45), da bi Radnički serijom 8:2 (poenima Mlinara 5, Paunovića 2, Pantovića 1) za 53:47 došao do rezultata koji mu otvara šansu da iz jednog napada nulira zaostatak iz Inđije. Međutim, na način opisan na početku izveštaja, na žalost, svih koji su bili uz crno-bele, do toga, ipak, nije došlo.\nRADNIČKI: Mitić 6 (- 1poen, 3-6 2poena, – 2 skoka), Laković 6 (0-2, 3-8, 0-3 5skokova, 1asistencija), Papić 3 (-, 0-2, 1-3, 2skoka), Mlinar 25 (7-10, 6-14, 2-5, 6 skokova, 4asistencije), Lakićević B. (2-8, 0-3, 3sk 1as), Marković (0-1 3-6, 0-1 1sk), Paunović (2-3, 1-3, -, 5sk), Pantović 1 (1-2, -, -) Lakićević A. 0 (-, -, 0-1), Vukić.\n“Pobedili smo jednu dobru ekipu i na tome čestitam svim mojim igračima! Teško je pobediti bilo koga, a kamoli Indjiju sa promasenih 14 slobodnih bacanja… Sve u svemu, zadovoljan sam zalaganjem, pobedom, a na nedostacima ćemo nastaviti da radimo ne bi li ih sveli na najmanju moguću meru. U sportu nema krajnjeg cilja, a ovo je bila jedna stanica koju smo ja mislim uspešno prošli. Pred nama je još puno izazova i na timskom i na ličnom planu. Ubeđen sam da će vreme koje dolazi biti vreme ovih momaka!!!” – rekao je posle utakmice trener kadeta Radničkog Vladimir Cvetković.\nPrevious Radnički poražen, Pazova i Jadran rešavaju ko će u Prvu srpsku ligu\nNext Dobrovoljci danas (subota, 17.45h) u Rumi “spuštaju zavesu” na sezonu


Prijedor24 - Više od informacije! Banjalučanin slagao da mu je poginulo dijete da bi dobio 2.500 KM?\nHome / Vijesti / Crna hronika / Banjalučanin slagao da mu je poginulo dijete da bi dobio 2.500 KM?\nPolicija sumnjiči Banjalučanina Dženana Beširevića (28) da je slagao da mu je u saobraćajnoj nesreći dijete poginulo, a supruga teško povrijeđena, kako bi dobio 2.500 KM, potvrđeno je “Nezavisnim” nezvanično.\nUz navođenje njegovih inicijala, iz Policijske uprave Banjaluka saopštili su da se on sumnjiči da je 28. avgusta, radeći kao roštilj-majstor u etno selu u Doboju, više puta uzeo avans na platu na ime te navodne saobraćajne nesreće. Njega su uhapsili pripadnici banjalučke Policijske stanice Lauš, a osim prevare u Doboju, sumnjiči se i za tešku krađu izvedenu u Banjaluci.\nTa teška krađa počinjena je tokom noći između 10. i 11. juna, kada je provaljeno u kuću u Ulici braće Miletića, te ukradeno oko 7.300 KM. “Nakon dokumentovanja predmeta protiv osumnjičenog će nadležnim tužilaštvima biti dostavljen izvještaj”, saopštila je Marija Markanović, portparol PU Banjaluka.


U Beogradu niče zgrada koja će biti novi “biser arhitekture” - BGnekretnine blog\nU Beogradu niče zgrada koja će biti novi “biser arhitekture”\nBeograd, izgradnja, Lekino brdo, novogradnja, stambena zgrada\nBeograd, Novosti 020 Sep 2018\nStanovnici Lekinog brda u Beogradu mogu da se pohvale da u svom kraju imaju jedinstveni "biser" arhitekture, zgradu u okviru koje se bukvalno nalazi bandera javnog osvetljenja. Svi koji su prvo videli fotografiju pomislili su da se radi o klasičnoj fotomontaži, te da je nemoguće da je neko to u stvarnosti uradio. Međutim, ko ne veruje, može da se prošeta do Voždovca, do Lekinog ili Pašinog brda i objekta u Ulici Veselina Masleše 40.\n- Dolaze ljudi, zastaju i s nevericom gledaju u višespratnicu u izgradnji. Kako i da ne gledaju, kada je zgrada bukvalno zarobila banderu - pričaju komšije.\nProlaznici mogu jasno da vide da je deo objekta, najverovatnije namenjen terasi, bukvalno izgrađen oko bandere, i to na takav način da ne remeti njeno funkcionisanje. Na samom gradilištu postoji tabla sa podacima o investitoru, projektantu, izvođaču radova, te roku za završetak - jul 2019. godine, što upućuje na zaključak da je, barem što se građevinske dozvole tiče, sve legalno.\nOvakvo rešenje nije predviđeno njihovim projektom jer u trenutku izrade ta bandera navodno nije postojala.\n- Podnet je zahtev za izmeštanje bandere, ali nije bilo moguće odložiti početak gradnje. Kako smo informisani, bandera će najverovatnije biti skraćena, a možda čak i potpuno izmeštena - kažu projektanti.


Nagrade su dodeljene u dve kategorije:\nI kategorija prvostepenim sudovima koji beleže najveće povećanje broja rešenih starih predmeta u sudu u odnosu na isti period prethodne godine;\nII kategorija prvostepenim sudovima koji beleže najveće povećanje broja ukupno rešenih predmeta u sudu u odnosu na isti period prethodne godine.\nU svakoj kategoriji proglašena su po tri pobednika (prvo, drugo i treće mesto).\nDodeljuje se prva nagrada u kategoriji ''Povećanje broja rešenih starih predmeta u sudu u odnosu na isti period prethodne godine'' Osnovnom sudu u Nišu.\nDodeljuje se druga nagrada u kategoriji ''Povećanje broja rešenih starih predmeta u sudu u odnosu na isti period prethodne godine'' Trećem osnovnom sudu u Beogradu.\nDodeljuje se treća nagrada u kategoriji ''Povećanje broja rešenih starih predmeta u sudu u odnosu na isti period prethodne godine'' Drugom osnovnom sudu u Beogradu i Osnovnom sudu u Lebanu.\nDodeljuje se prva nagrada u kategoriji ''Povećanje broja ukupno rešenih predmeta u sudu u odnosu na isti period prethodne godine'' Prvom osnovnom sudu u Beogradu.\nDodeljuje se druga nagrada u kategoriji ''Povećanje broja ukupno rešenih predmeta u sudu u odnosu na isti period prethodne godine'' Osnovnom sudu u Leskovcu.\nDodeljuje se treća nagrada u kategoriji ''Povećanje broja ukupno rešenih predmeta u sudu u odnosu na isti period prethodne godine'' Osnovnom sudu u Novom Sadu.\nDodeljena su priznanja za doprinos unuprađenju efikasnosti i kvalitetu sudskog sistema: Višem sudu u Beogradu, Višem sudu u Novom Sadu, Osnovnom sudu u Vranju, Osnovnom sudu u Ivanjici, Osnovnom sudu u Nišu, Osnovnom sudu u Pančevu, Privrednom sudu u Leskovcu, Privrednom sudu u Nišu, Privrednom sudu u Novom Sadu, Prekršajnom sudu u Kraljevu, Prekršajnom sudu u Požarevcu.\nPredsednik Vrhovnog kasacionog suda je istakao „da je nagrađivanje sudova uvedeno u skladu sa međunarodnom praksom, u cilju izgradnje pozitivne atmosfere u sudstvu“, i dodao da „nagrade nisu za predsednike sudova već za sud, kao priznanje za timski rezultat“.\nSvetska banka je kroz projekat Multidonatorski poverenički fond (MDTF) izdvojila sredstva u iznosu od 28000 evra za nabavku dobara za svaki nagrađeni sud u vrednosti nagrade za osvojeno prvo, drugo i treće mesto, izradu samih plaketa i priznanja i samu svečanost dodele nagrada i priznanja sudovima.\nProcedura i uputstvo za dobitnike nagrada


Jeremić: Podigli smo ugled Srbije, sledi finalna faza\nM. D. 27. septembra 2016. 11:26\nKandidat Srbije za generalnog sekretara UN Vuk Jeremić, koji je posle pete rudne glasanja za tu poziciju bio drugi u ukupnom plasmanu, a prvi u istočnoj Evropi, ocenio je da je to rezultat kojim možemo da budemo izuzetno zadovoljni i dodao da sledi finalna faza u kojoj će primat u odlučivanju preuzeti stalne članice SB UN.\n„Rezultatom možemo da budemo izuzetno zadovoljni. Time smo značajno doprineli podizanju ugleda Srbije u svetu, pre svega s obzirom na to da je posredi trka za najvišu poziciju u međunarodnim odnosima“, rekao je Jeremić za TV Pink.\n„Mislim da je to pomoglo u sticanju naklonosti nekih od najuticajnijih svetsklih medija koji su otvoreno podrzali sprksu kandidaturu“, ocenio je Jeremić.\n„Ali šta da se radi, to je sastavni deo ovog posla, ne osvrćemo se na to i idemo dalje“, rekao je Jeremić.\n„Trenutni odnosi velikih sila su prilično napeti i mislim da nije nezamislivo da se to odrazi i na pregovore o izborima za budućeg generalnog sekretara. Ko će iz tog složenog procesa izaći kao pobednik ostaje da se vidi“, zaključio je Jeremić.\nMinistar spoljnih poslova Slovačke Miroslav Lajčak je u petoj rundi dobio osam pozitivnih, sedam negativnih i nula neodređenih glasova.


Air Serbia se vraća u Istanbul - Aviatica\nAir Serbia se vraća u Istanbul\nPočetna|VESTI|Srbija i region|Air Serbia se vraća u Istanbul\nSrpski avio prevoznik Air Serbia se vraća na liniju Beograd – Istanbul nakon pauze od dve i po godine i nakon obustave letove partnerskog Atlasglobala.\nObjavljeno:28. 11. 2019.|08:42 » 11:12Autor: AviaticaTagovi:Air Serbia, AtlasGlobal, Istanbul|\nU martu 2017. aviokompanija Air Serbia je suspendovala svoje letove na liniji između Beograda i Istanbula zbog slabih rezultata, a umesto toga je uspostavila saradnju sa turskom aviokompanijom Atlasglobal, na čijoj liniji do Beograda je Air Serbia imala svoju oznaku.\nNakon obustave letova Atlasglobala, za koje u ovoj kompaniji kažu da je privremena u šta malo ko veruje, Air Serbia je donela odluku da se vrati na liniju ka Istanbulu.\nAir Serbia će obavljati letove tri puta nedeljno i polaziće iz Beograda ponedeljkom, sredom i petkom, uz dodatne letove nedeljom u periodu od 22. decembra do 5. januara. Nakon početnog perioda, srpski avio-prevoznik će razmotriti eventualno povećanje frekvencije na 7 letova nedeljno. Avioni Airbus A319 Air Serbije sletaće na novi Međunarodni aerodrom Istanbul otvoren 2018. godine.\nRed letenja je već objavljen u rezervacionim sistemima i karte su već dostupne za prodaju.\n“Raduje nas što ponovo uspostavljamo liniju do Istanbula, destinacije do koje je naša kompanija decenijama letela. Brzom reakcijom i specijalnim cenama avio karata želeli smo da izađemo u susret onima čije je putovanje ugroženo zbog privremenog prestanka rada aviokompanije AtlasGlobal“, izjavio je Jirži Marek, direktor za komercijalu i strategiju Air Serbia.\nOdluka o ponovnom uvođenju letova na relaciji Beograd – Istanbul posledica je privremene obustave saobraćaja turske aviokompanije AtlasGlobal sa kojom je Air Serbia imala partnerstvo, navodi se u saopštenju našeg prevoznika. Međutim, sudeći prema odluci da se vrati na ovu liniju, može se pretpostaviti da postoji sumnja u povratak AtlasGlobala.


Rusija kaže da će možda morati rasporediti nuklearne rakete u Evropi\nRusija je u ponedjeljak objavila da će možda biti prisiljena rasporediti nuklearne rakete srednjega dometa u Evropi kao odgovor na slične planove NATO-a.\nZamjenik ministra vanjskih poslova Sergej Rjabkov izjavio je agenciji RIA da će Moskva morati povući taj potez ako NATO ne bude sarađivao na smirivanju napetosti, prenosi Hina.\nNjegove izjave će dodatno povećati uloge u sporu između Istoka i Zapada u kojem Rusija traži sigurnosne garancije, a SAD i njegovi saveznici upozoravaju Moskvu da ne napada Ukrajinu, optužbe koje Rusija odbacuje.\nNuklearne rakete srednjeg dometa (INF) zabranjene su u Evropi još od sporazuma iz 1987. između sovjetskog čelnika Mihaila Gorbačova i američkog predsjednika Ronalda Reagana. Washington je izašao iz sporazuma 2019. nakon što se godinama žalio da ga Rusija krši.\nRusija “nimalo ne vjeruje” NATO-u\nRjabkov je rekao da postoje “indirektne indicije” da NATO planira rasporediti INF, pošto je prošlog mjeseca obnovio 56. artiljerijsku komandu koja je tokom hladnog rata upravljala raketama Pershing koje mogu nositi nuklearne glave.\n– Ako ne bude napretka prema političkom i diplomatskom rješenju ovoga problema, naš odgovor će biti vojne i vojno-tehničke prirode – upozorio je Rjabkov.\nNATO tvrdi da u Evropi neće biti novih američkih raketa i da ruske rakete može presresti “odmjerenim” odgovorom koji uključuje samo konvencionalno oružje. No, Rjabkov ističe da Rusija “nimalo ne vjeruje” NATO-u.


Neverovatan meč odigran je na Banjici, završen je rezultatom 3:4, a nekadašnji fudbaler Crvene zvezde je doneo prednost svojoj ekipi već u četvrtom minutu pogotkom sa bele tačke, ali već do poluvremena gosti iz Bačke Topole postigli su tri gola preko Zeca u 25, Lukića u 26. i Silađija u 49. minutu igra.\nUspeli su gosti sa severa države da ostanu i sa igračem manje, pošto je Antonić u trećem i 27. minutu zaradio po žuti karton, dakle i crveni. To znači da je TSC u razmaku od tri minuta postigao dva gola i ostao sa igračem manje. Ali ni to nije pomoglo "građevinarima", pošto je u 69. minutu, Tumbasević povisio prednost na 4:1, da bi Busnić i ponovo Kaluđerović samo ublažili poraz.\nAndrija Kaluđerović je stigao do 68. gola u Superligi, povećavši tako razliku nad Ognjenom Mudrinskim koji je u najjačem takmičenju u Srbiji bi strelac 65 puta, a otkako je stigao u Rad, na četiri utakmice postigao je pet golova.\nNa ostalim terenima u Srbiji, pored ubedljivog trijumfa Zvezde u Šapcu, Radnik je u Surdulici slavio protiv Javora sa 2:0, dok je Vojvodina uz primljen gol pobedila u Novom Sadu ekipu Mladosti iz Lučana rezultatom 2:1. Napredak i Proteter su u Kruševcu završili utakmicu bez golova.\nMačva - Crvena zvezda\t0:3 (0:3)\nNapredak - Proleter\t0:0\nRad - TSC\t3:4 (1:3)\n(Kaluđerović 4, 89, Busnić 70 - Zec 25, Lukić 26, Silađi 49, Tumbasević 69)\nRadnik - Javor\t2:0 (1:0)\nVojvodina - Mladost\t2:1 (0:0)\n(Čović 66, Zečević 75 ag - Satara 82)


Državljanstvo - Blic Online\nBOJSI IZ "MUĆKI" U JUTARNJEM PROGRAMU "Osećam povezanost sa vašim narodom": Glumac otkrio KAKO JE POSTAO SRBIN\nGlumac Džon Čalis, čuveni Bojsi iz "Mućki", boravio je nedavno u Srbiji, a sada se uključio u Jutarnji program na televiziji "Prva". Bojsi je otkrio i zašto se odlučio za srpsko državljanstvo.\nBOJSI POSTAJE SRBIN Glumac Džon Čalis podneo zahtev da postane državljanin naše zemlje\nBritanski glumac Džon Čalis, koji je u legendarnoj seriji "Mućke" tumačio lik masona Bojsija, podneo je zahtev da dobije državljanstvo Republike Srbije, objavio je na svom Fejsbuk profilu zamenik gradonačelnika Beograda, Goran Vesić.\nKAKO DO PASOŠA? Na "čizmi" je u toku žustra debata, ključno pitanje je da li će deca rođena u Italiji automatski dobiti DRŽAVLJANSTVO\nVlada Srbije nedavno je donela rešenje o prijemu u srpsko državljanstvo Kerema i Abdulvahapa Soylemeza, vlasnika turske kompanije Soylemez Rubber & Plastic, koja je u Žitorađi otvorila fabriku koja proizvodi delove za automobilsku industriju, saznaje "Blic Biznis".\nMicotakis: Tom Henks i Rita Vilson ponosni grčki državljani\nZBOG LEČENJA, POSLA, ODLASKA NA STUDIJE Za godinu dana 180 zahteva za državljanstvo Srbije\nKonzularna kancelarija Srbije u Modriči za godinu dana zaprimila je 180 zahteva za državljanstvo Srbije, rečeno je u opštinskom Odeljenju za prijemnu kancelariju i informisanje.\nNajpoznatiji Brazilac u Srbiji Tiago Fereira došao je u Srbiju prvi put 2010. zbog jedne devojke. Iako je ta ljubav prošla, mladi Brazilac se zaljubio u našu zemlju i ovde ostao, a juče je obavestio sve svoje pratioce na društvenim mrežama da je i zvanično postao Srbin.


Kina vidi Srbiju kao ključnog partnera u razvoju inovacija – SveVesti.net\nKina vidi Srbiju kao ključnog partnera u razvoju inovacija\nKonferencija na Beogradskom sajmu, kojoj prisustvuje i ministar za nauku i tehnologiju Kine Vang Džang, počela je performansom “Tehnologija menja budućnost”.\nDvodnevna ministarska konferencija o inovacijama okupiće najrelevantnije predstavnike inovacionih ekosistema i veliki broj ministara i državnih zvaničnika iz zemalja centralne i istočne Evrope.\nParalelno će biti održana i privredna konferencija na kojoj je učešće potvrdilo više do 200 kompanija, univerziteta, institucija i investicionih fondova iz Kine i zemalja CIEZ, na kojoj će biti predstavljena najsavremenija dostignuća u oblasti inovacija, digitalizacije, veštačke inteligencije, robotike.\nNa konferenciji će biti usvojena Beogradska deklaracija, kojom se utvrđuje zajednička vizija razvoja na inovacijama zemalja u okviru mehanizama Kina CIEZ 17+1.\nKina vidi Srbiju kao jednog od ključnih partnera u razvoju zasnovanom na inovacijama i tehnološkim promenama, izjavila je danas premijerka Srbije Ana Brnabić na otvaranju četvrte konferencije Kine i 17 zemalja centralne i istočne Evrope o saradnji u oblasti inovacija.\nOna je istakla da “Srbija želi da podrži širu saradnju u regionu i celoj CIE kada je reč o razvoju veštačke inteligencije, robotike i digitalizacije”.\n“Digitalizaciju vidimo kao put za stvaranje bogatijeg i prosperitetnijeg društva za sve nas”, poručila je premijerka.\nBrnabićeva je podsetila na kinesku mudrost – kada duva jak vetar neko gradi zid, a neko vetranajču, i izrazila očekivanje da će vetar golobalnih tehnoških promena biti usmeren u vetrenjače.\nOna je učesnicima konferencije poželela dobrodošlicu u ime Vlade Srbije i prenela dobrodošlicu i od predsednika Srbije Aleksandra Vučića, koji je bio sprečen da prisustvuje otvaranju konferencije zbog posete predsednika Turske Redžepa Tajipa Erdogana.\nBrnbićeva je istakla da je predsednik Vučić dao veliku podršku održavanju te konferencije u Beogradu, čiji je Srbija domaćin.\nBrnabić:Razviti saradnju sa Kinom\nPredsednica Vlade Ana Brnabić poručila je danas, na sastanku sa ministrom nauke i tehnologije NR Kine Vangom Džgangom, da je Srbija čvrsto opredeljena da razvija saradnju sa Kinom u oblasti inovacija i tehnologije.\nKina je, prema rečima premijerke Brnabić, jedan od svetskih lidera četvrte industrijske revolucije, a kreativna rešenja kineskih tehnoloških kompanija, poput onih u oblastima “ekonomije deljenja”, Interneta stvari i veštačke inteligencije, sve su vidljivija u Evropi, saopštila je vladina Kancelarija za saradnju sa medijima.\nPredsednica Vlade rekla je da građani u našoj zemlji već vide koristi od globalne inicijative Pojas i put i zahvalila kineskim partnerima na podršci u izgradnji autoputeva, mostova, energetskih i drugih infrastrukturnih objekata, uz podsećanje da je jedan od najvažnijih projekata Srbije i Kine najavljena izgradnja industrijsko-tehnološkog parka u Borči.\nSagovornici su izrazili zadovoljstvo zbog dobre organizacije Četvrte konferencije Narodne Republike Kine i 17 zemalja centralne i istočne Evrope (Kina – CIEZ) o saradnji u inovacijama, koja je danas počela u Beogradu, primetivši da je Srbija jedan od najaktivnijih partnera Kine unutar formata 17+1.\nKonstatovano je da su politički odnosi dve zemlje izvanredni i da ih karakteriše sveobuhvatno strateško partnerstvo i čelično prijateljstvo.\nPredsednica Vlade Srbije je kineskom ministru čestitala 70. godišnjicu osnivanja Narodne Republike Kine.\nDžang: Kina želi da unapredi saradnju sa Srbijom u oblasti\nVlada Kine ulaže u istraživanja i razvoj tehnoloških inovacija i želi da unapredi saradnju u oblasti inovacija sa Srbijom, kao i drugim zemljama Centralne i Istočne Evrope, izjavio je ministar za nauku i tehnologiju Kine Vang Džang.\nDžang je izrazio zadovoljstvo učestvuje na konferenciji i u ime Vlade Kine zahvalio je Ani Brnabić i Nenadu Popoviću na uloženom trudu u pripremi i organizaciji tog skupa.\nSaradnja u oblasti inovacija i tehnologija je, istakao je Džang, e rekao da je sokvir za novu platformu za saradnju Kine i zemalja Centralne i Istočne Evrope radi podsticanja zajedničkog ekonomskog razvoja.\nIstakao je da Vlada Kine podstiče inovacija i istraživanja u cilju ubrzane izgradnje Kine kao naučno-tehnološke države.\n”Kroz mehanizam saradnje sa 17 država Centralne i Istočne Evrope biće stvorena bolja zajednica inovativne saradnje. Želimo da pojačamo saradnju između vlada, univerziteta, naučno-tehnoloških parkova, preduzeća iz Kine i ostalih 17 zemalja”, poručio je Džang.\nKako je rekao, ove zemlje su dugo godina partneri Kine i dodao da su postignuti plodotvorni rezultati u oblasti proizvodnje mašina, kosmonautike, bioinžerenjinga\nPopović: Pojas i put Srbiji donosi razvoj i prosperitet\nSrbija snažno podržava inicijativu Pojas i put, verujući da joj donosi razvoj i prosperitet, kao i priliku da u najvećoj mogućoj meri iskaže svoje potencijale u inženjerskom znanju, izjavio je danas ministar zadužen za inovacije i tehnološki razvoj Nenad Popović na otvaranju četvrte konferencije Kine i 17 zemalja Centralne i Istočne Evrope o saradnji u oblasti inovacija u Beogradu.\nIzgradnja industrijskog parka u Borči početkom 2020\nIzgradnja Industrijskog parka u Borči počeće početkom sledeće godine, najavio je ministar Nenad Popović i dodao da će u novembru biti završeno formiranje zajedničke srpsko-kineske kompanije koja će realizovati ovaj projekat.\n”To će biti najmoderniji industrijsko-tehnološki park u ovom delu Evrope i siguran sam da će, lideri inovacija, novih industrija i naprednih tehnologija iz Kine i Evrope biti u tom parku”, rekao je Popović na konferenciji za medije.\nPopović je najavio da će na konferenciji biti usvojena Beogradska deklaracija o saradnji u inovacijama kojom se, kako je rekao, utvrđuje zajednička vizija razvoja zasnovanog na inovacijama u svim zemljama članicama mehanizma Kina-CIE 17+1, kao i potpisivanje 12 sporazuma u oblasti inovacija i tehnološkog razvoja.\n“Zajednička vizija razvoja i inovacione budućnosti Kine i Centralne i Istočne Evrope, kao jednu od ključnih tačaka, danas ima upravo Srbiju i Beograd. Postoji srpska narodna mudrost, koja kaže: ‘drži se novog puta i starog prijatelja’. To je najkraće i najtačnije objašnjenje značaja kineske inicijative ‘Pojas i put’ za Srbiju – novi put svile, uz oslonac na naše stare prijatelje iz Kine”, rekao je Popović.\nMinistar je kazao da je “jedna Kina, a da je Srbija jedna i jedinstvena, na celokupnoj svojoj teritoriji” i da je to politika dveju zemalja, koja se stalno potvrđuje u susretima dva predsednika, Aleksandra Vučića i Si Đinpinga.\nKako je istakao, zahvaljujući dvojici lidera, Srbija i Kina su izgradile čelično prijateljstvo iz kojeg se, kako kaže, rađaju nove perspektive razvoja bilateralnih odnosa zasnovanih na otvorenosti i uzajamnom poštovanju.\nPopović je podsetio da je Srbija jedna od 28 zemalja osnivača inicijative “Pojas i put” i naglasio da je posvećena svojoj ulozi u ovoj inicijativi, verujući da ona služi prosperitetu svih zemalja učesnica i da doprinosi novom, boljem, multipolarnom svetu.\nMinistar je ocenio da će četvrta ministarska konferencija Kine i 17 zemalja Centralne i Istočne Evrope o saradnji u inovacijama dati nove ideje kako da se oblikuju svoje inovacione politike i stavi ih u službu razvoja nacionalnih ekonomija.\n“Inovacijama je mesto, pored naučnih institucija, i u privredi i industriji. Inovacije podižu našu industriju, jačaju našu zemlju i doprinose podizanju kvaliteta života građana u svim zemljama učesnicama inicijative Pojas i put”, rekao je Popović.\nDodao je da se zato paralelno sa ministarskom konferencijom, održava i privredni forum na kojem učestvuje više od 300 predstavnika industrije, tehnoloških kompanija, startapova, investicionih fondova, univerziteta i naučno-tehnoloških parkova iz Kine i Evrope.\nPopović je kazao da je Srbija zemlja velikih inovatora čiji patenti i danas predstavljaju osnovu za primenu najvećeg broja “pametnih” uređaja.\nKad robot zaigra užičko kolo\nPremijerka Brnabić, Popović i Vang Džang imali su priliku da se upoznaju sa najnovijim inovacijama i tehnološkim dostignućima u oblasti razvoja pametnih gradova, industrijskih parkova, železničke infrastrukture.\nBrnabić, Popović i Džang su, između ostalog, prisustvovali prezentaciji rekonstrukcije železničke pruge od Novog Beograda do Stare Pazove, u okviru projekta ”Modernizacija i rekonstrukcija mađarsko-srpske železničke pruge na teritoriji Srbije”.\nTakođe, imali su priliku da vide i najnovije modele kineskih putničkih vozova, koji dostižu brzinu od 350 km i 250 km na sat, a koji saobraćaju na relaciji Peking-Šangaj.\nZvaničnici Srbije i Kine pogledali su i kratki film o tome kako će industrijski park koji će Srbija zajedno za Kinom graditi u Borči, a na štandu kompanije Huavej upoznali su se sa najnovijom 5G tehnologijom.\nOni su obišli štand na kojem su predstavljene biografije i dostignuća srpskih naučnika Nikole Tesle, Mihajla Pupina i Milutina Milanković, a na kojem je demonstriran rad Teslinog kalema o kojem je prisutnima ”govorio” robot Tesla.\nJedna od atrakcija sajma bio je i ”ples robota” uz poznate muzičke numere, a roboti su ”zaigrali” i užičko kolo.\nSrbija i Kina potpisale 12 sporazum o saradnji u oblasti inovacija\nPredstavnici Vlade Srbije, naučnih institucija i kompanija potpisali 12 sporazum o saradnji sa Kinom u oblasti inovacija.\nNenad Popović potpisao je sa zamenikom generalnog direktora Odeljenja za nauku i tehnologiju Džđang provincije Cao Sina Memorandum o razumevanju o saradnji u oblasti inovacija.\nPopović je zajedno sa Šarčevićem potpisao i Memorandum o razumevanju između Kabineta Ministra za inovacije i tehnološki razvoj u Vladi Srbije, Ministarstva nauke i prosvete i kompanije NetDragon Websoft Holdings o saradnji u oblasti razvoja i promocije Otvorene inovacione platforme.\nPotpisan je i Sporazum o zajedničkoj laboratoriji između BGRIMM Technology Group , Univerziteta u Beogradu, HBIS Group Serbia Iron & Steel, kompanije Ziđin Bor Copper Bor i kompanije RONLY Holdings Limited.\nDeklaraciju o globalnom ekosistemu inovacija i preduzetništva potpisali su NTP Crna Gora, BioSense Institut iz Novog Sada, Inovacioni Centar iz Banja Luka, Biznis inkubator BIOS iz Osijeka, Biznis Inkubator iz Novog Sada, kompanija Shanghai Neobay Venture Capital, Centar za preduzetništvo Unevrziteta u Mičegnu, Šangajski zajednički institut Đao Tong i Univerzitet Pađađaran iz Indonezije.\nPrevious Milićеvić: Vеliko intеrеsovanjе invеstitora za ulaganjе u Vojvodini\nNext NBS: Otkriveno 2,6 puta više falsifikata evra i dolara


Idi na stranu: Prikaz rezultata 61 do 75 od ukupno 157\nRIM: Đoković se igrao sa Robredom Ako je neko strahovao da će Novak Đoković, posle ne baš briljantnog nastupa u drugom kolu protiv Alberta Montanjesa imati probleme sa još jednim Špancem, odagnao je svaku sumnju u ishod posle samo 15 minuta meča sa Tomijem Robredom.\nNajbolji srpski teniser je već u četvrtom gemu napravio "brejk" i poveo sa 3:1 nakon čega je dominirao na terenu. Čak 70 odsto uspešnih poena ostvarenih na prvi servis, uz samo 50 odsto protivnika, kao i više dobijenih poena na drugi servis (Novak 55 odsto, Robredo 25 odsto), omogućili su srpskom teniseru da naniže još tri gema i posle samo pola sata stigne do osetnije prednosti.\nFuriozna igra Đokovića kao da je paralisala Španca, koji je do četvrtom gema nastavka bio samo jači sparing partner. On se tada konačno vratio u igru, prekinuvši niz od čak osam izgubljenih gemova i to na servis Đokovića (1:3). I kada se činilo da bi Španac mogao da vrati neizvesnost u meč i natera publiku u prohladnom Rimu da zagreje dlanove, Nole mu je opet oduzeo servis. Budući da je tada već počela da pada kiša, Đoković je malo ubrzao stvari i sa još dva vezana gema rešio pitanje pobednika posle 63 minuta igre.\nĐoković je izjavio da nije osećao pritisak za vreme meča sa Robredom, jer je Španac napravio dosta grešaka. "Osećao sam veoma dobro. Imao sam dan pauze i to mi je pomoglo da se oporavim i da odradim nekoliko treninga", rekao je Đoković.\nOn je nedavno počeo da radi sa bivšim kondicionim trenerom Tomasa Mustera, Gebhardom Fil Gričom i duel protiv Robreda odigrao je u istom tempu od početka do kraja. Nole će u četvrtfinalu odmeriti snage sa Huanom Martinom del Potrom, koji je eliminisao Stanislasa Vavrinku sa 2:1, po setovima 6:2, 6:7, 6:3.\nVisoki Argentinac, koji je u Rimu imenovan za petog nosioca, dva puta je Noletu izlazio na megdan i oba puta je teren napustio pognute glave - na US Openu pre dve godine, a zatim i na završnom turniru prošle sezone u Kini. Del Potro je u drugoj rundi takmičenja pobedio Viktora Troickog. Srpskom teniseru je potrebno da odbrani titulu u Rimu kako bi zadržao treću poziciju na ATP listi, bez obzira što je Britanac Endi Marej, koji zaostaje samo 110 bodova za njim, završio takmičenje na turniru u drugom kolu. Turnir u Rimu igra se za ukupni nagradni fond od 2,75 miliona evra.\nRafa svrgnuo Novaka i vratio krunu u Rimu Rafael Nadal pobedio je Novaka Đokovića u finalu Mastersa u Rimu i tako četvrti put osvojio ovaj turnir, posle godine u kojoj je naš teniser bio vlasnik te titule.\nLevoruki Španac ponovo je, kao pre dve nedelje u finalu Mastersa u Monte Karlu, izluđivao Đokovića, koji se trudio da vodi igru, da bude u terenu, da održava dominaciju, ali koliko je samo linija neophodno pogoditi u jednom poenu da bi se nadigrao Nadal... U nekim situacijama, ni Novaku nije preostajalo ništa drugo nego da slegne ramenima, nasmeje se i pogleda u nebo.\nU prvom setu, Đoković je još i uspevao da se izbori sa psihološkim pritiskom koji nosi meč protiv Nadala, jer Španac jednostavno ne poklanja nijedan poen, čak ni kada gubi sa 40:0 na servis protivnika... MONDO\nSam dolazak do finala govori da je Nole dobar poboljsao je igru, strpljiviji je, ali, to je Nadal i tu nema sumnje, najbolji Zao mi je sto Nole pada na cetvrtu poziciju, ali posle Vimbldona moze sigurno da je povrati, posto i Marej od onda brani velike poene.. mada, cenim da ce i Federer uskoro sa druge na trecu.\nATP turnir u Madridu Đoković u četvrtfinalu Madrida\nNovak Đoković plasirao se u četvrtfinale turnira Masters serije u Madridu pobedom nad Italijanom Andreasom Sepijem u dva seta 6:4, 6:4. Meč je trajao jedan čas i 36 minuta. Srpski teniser iskoristio je šestu meč loptu na Sepijev servis u najdužem gemu u meču. Đokovićev naredni protivnik biće Hrvat Ivana Ljubučić, koji je savladao Žila Simona iz Francuske rezultatom 2:1, po setovima 3:6, 6:4, 6:3. Đoković je odlično počeo meč, osvojio je 14 poena zaredom i poveo 3:0. Međutim, Sepi je sredinom seta pronašao svoju igru, uspeo da uzvrati brejkom i izjednači na 4:4. Srpski teniser je, uz manje probleme, osvojio gem na svoj servis i potom u narednom gemu oduzeo servis protivniku za 6:4. Vetar, koji je duvao tokom celog meča, prouzrokovao je mnogo problema obojici igrača pa su napravili po 38 neiznuđenih grešaka. U drugom setu viđena je mnogo veća borba u kome je brejk u poslednjem gemu Đokoviću bio dovoljan za osvajanje seta i pobedu. Srpski teniser je imao šest meč lopti, od koji je Sepi većinu spasao zahvaljujući dobrom servisu. Treći nosilac na turniru je i prethodne nedelje pobedio Italijana u polufinalu Otvorenog prvenstva Srbije u Beogradu.\nSrpski teniser Nenad Zimonjić i Kanađanin Danijel Nestor plasirali su se u četvrtfinale turnira Masters serije u Madridu. Srpsko-kanadska kombinacija je u osmini finala savladala Špance Marka Lopeza i Rubena Ramiresa Hidalga sa 2:1, po setovima 6:3, 6:7 (7:9), 10:6. Zimonjić i Nestor, koji su postavljeni za druge nosioce, u četvrtfinalu će igrati protiv još jednog španskog para Tomi Robredo - Marselo Granoljers.\nMADRID: Pao Ljubo, Nole čeka Nadala Novak Đoković nastavio je sa dobrim partijama ove sezone, pa je na turniru u Madridu uspeo da izbori plasman u polufinale.\nNe znam, imam osecaj da Nole otaljava meceve, deluje mi suvise umorno i izgleda mi kao da igra sa pola kapaciteta. E sad, da li je to planirao zbog sutrasnjeg meca ili Rolan Garosa, ne znam, ali tom igrom nece moci ni da prismrdi Nadalu Drzim fige za sutra Edit: Ako ovo procita neko ko se razume Posto je Madrid prosle godine bio masters u dvorani i sad mu je promenjen termin, da li to znaci da ako Marej ne odbrani titulu gubi poene, ili se racuna kao da je ovo Hamburg pa se tako boduje?\nUpravo sam odgledala meč Nadala i Verdaska i Nadal ga je počistio sa 2:0 u setovima. Prvi set ga je dobio sa 6:4, a u drugom je Verdasko vodio sa 4:0, međutim, Nadal je stigao do pobede 7:5. S obzirom da Nole danas nije pokazao baš posebno dobru igru, biće čupavo sa Nadalom...\nMADRID: Majstor Novak izgubio od kralja! Novak Đoković je teniski as kakvih ima malo na svetu, ali sva veština koju poseduje u subotu mu nije bila dovoljna da ostvari prvu pobedu na šljaci nad Rafaelom Nadalom.\nNovak mu je oduzeo servis već u drugom gemu, poveo sa 2:0 i 3:0 i bez ikakvih problema priveo set kraju. Čak mu je malo falilo da ga dobije ubedljivije od 6:3. U drugom setu se Nadal požalio na povredu kolena, ali ga to nije sprečilo da podigne nivo svoje igre i igra sa Đokovićem "gem za gem".\nJa sam emotivno iscrpljena skroz, glasa nemam, ogulial sam dlanove od tapsanja a garantujem da ce kosa da mi otpadne od nerviranja. Toliko sam svim srcem tokom ta 4 sata bila uz Noleta, da mislim da me skoro ovako nesto nije pogodilo (ako izuzmemo otkazivanje koncerta ). Novak je bio fenomenalan, i da je pobedio, bilo bi to zasluzeno. Svaka cast Nole, drago mi je jaaaako da si se vratio, ti sa onakvim udarcima sa kojima si osvojio AO 2008 i sa kojima si dokazao da jesi medju najboljima I jos jedna stvar.. kad Marej bude igrao ovakve udarce kao Nole ili Rafa, onda ce da zasluzi da obidje Noleta mozda sam malko subjektivna, ali posle ovog danasnjeg meca, stojim pri tome Idemo Nole Krek, krek.. Ne gudra Vrh\nAli Rafa ne bi bio najbolji na svijetu da nije borac i da nije mentalno najjaci na Tour-u. Nadam se da ce se ova dvojica fenomenalnih tenisera naci u suprotnim stanama zreba RG i da ce Nole imati prilike da se revansira Rafi u finalu!


Evroliga: Barsa želi 2:0, Montepaski popravni | Glas javnosti\nčetvrtak 24. mart 2011.\nPočetna > Sport > Evroliga: Barsa želi 2:0, Montepaski popravni\nBARSELONA - U četvrtak se igraju preostale utakmice četvrtfinala Evrolige za košarkaše, a na osnovu viđenog u prvim susretima najviše uzbuđenja očekuje se u Barseloni gde će prvak Evrope dočekati tim grčkog Panatinaikosa.\nU prvom okršaju dva velikana evropske košarke izabranici srpskog trenera Željka Obradovića bili su nadomak trijumfa, ali poslednji šut Dimitrisa Dijamantidisa za tri poena nije ni došao do koša domaćih.\nPanatinaikos je vodio u dosta dugim vremenskim intervalima, a u završnici utakmice kada se činilo da je Barselona osigurala pobedu "zeleni" iz Atine su pokazali da mogu da ih iznenade čak i usred Katalonije.\nTrener Obradović istakao je da su njegovi momci došli na dvomeč u Barseloni sa željom da se žestoko bore i dodao da su u prvom okršaju uspeli da tokom svih 40 minuta budu ravnopravan rival.\nIskusni stručnjak očekuje da će sutrašnji susret biti potpuno drugačiji sa sasvim izemenjenim taktikama oba rivala.\nU slučaju da uspeju da naprave "brejk" i poravnaju skor u pobedama na 1:1, košarkaši Panatinaikosa naći će se u mnogo boljoj poziciji, s obzirom da se naredne dve utakmice igraju u Atini.\nPanatinaikosov gradski rival, Olimpijakos, demonstrirao je silu u prvom okršaju sa ove sezone veoma solidnom ekipom italijanskog šampiona Montepaskija.\nOdavno se nije desilo da je jedan tim tako razbijen u eliminacionoj fazi Evrolige kao što je to bio slučaj sinoć sa gostima iz Toskane. U prvom poluvremenu Montepaski je postigao samo devet poena, a ilustrativan primer dominacije "crveno-belih" iz Pireja je podatak da je pobednicki tim imao čak 55 skokova! Gosti iz Sijene sigurno će reagovati nakon šokantnog poraza i pokušati da makar poprave utisak ukoliko već ne mogu da ozbiljnije ugroze ambicije Olimpijakosa.\nU španskom okršaju Real je bio bolji od Valensije, ali su u madrirskom taboru očekivali ubedljiviju razliku na kraju utakmice od šest poena. Upravo ta činjenica hrabri trenera Svetislava Pešića i njegove izabranika pred sledeće gostovanje "kraljevskom klubu".\nKaha Laboral je uspela da savalada izraelski Makabi Tel Aviv u Vitoriji i to veoma sigurnom igrom. Izraelci su do sada delovali veoma dobro u elitnom takmičenju, ali je prvi četvrtfinalni meč pokazao da je u ovom trenutku tim iz Baskije ispred njih.\nEventualna pobeda Makabija iz korena će izmeniti odnos snaga pošto će prvaku Španije biti veoma teško da načini "brejk" u prepunoj "Nokija areni" u Tel Avivu sledeće sedmice.\nSrpske rukometašice dočekuju Hrvatice u Kragujevcu\nĆavi igra 100. utakmicu za Španiju\nPantelić: Vratićemo poverenje navijača\nZa Engleze Ferguson uništava fudbal\nNikola Stevanovć boksuje protiv Rosada 20. maja\nNavijač Zenita provocirao bananom Roberta Karlosa\nDvoboj Bolta i Pauela na mitingu u Rimu


NovaEnergija.net » foloveri foloveri – NovaEnergija.net\nHome Tags Posts tagged with "foloveri"\nPredsednik SAD Donald Tramp državnik je sa najviše pratilaca na Twitteru, ispred pape Franje i indijskog premijera Narendre Modija, navodi se u godišnjem istraživanju Tviplomatija američke konsultantske firme “Burson, Kon i Volf”.\nNavodi se da je Tramp u oktobru prošle godine pretekao papu i sada je vodeći na toj listi sa 52 miliona pratilaca. Papa Franja ima 47 miliona, a indijski premijer je sa 42 miliona pratilaca treći na listi.\nU Evropi na Twitteru vodi premijerka Velike Britanije Tereza Mej sa pet miliona pratilaca, a iza nje francuski predsednik Emanuel Makron sa tri miliona naloga koji ga prate na ovoj društvenoj mreži.\nU arapskom svetu među državnicima i političarima na Twitteru dominira jordanska kraljica Ranija koja ima deset miliona pratilaca.\nNavodi se da vlade samo šest zemalja u svetu nemaju nikakvu zastupljenost na toj društvenoj platformi – Laos, Mauritanija, Nikaragva, Severna Koreja, Svazilend i Turkmenistan.\nTramp državnik sa najviše pratilaca na Twitteru was last modified: July 13th, 2018 by Ivana Karanović


Evropska unija i Amerika upozorili Srbiju | Skandalozno\nEvropska unija i Amerika upozorili Srbiju: Odustanite od ruskog gasa\nIako u poslednje vreme zvaničnici EU i SAD nemaju baš podudarne stavove oko brojnih tema u jednom su složni – zemlje istočne i jugoistočne Evrope treba da odustanu od ruskog gasa.\nEvropska unija pozvala je Srbiju da se bori protiv „zavisnosti od isporuka ruskog gasa“, a potom je američki sekretar za energetiku Rik Peri upozorio Mađarsku i njene susede da treba da odustanu od “Turskog toka“. Upravo bi ovaj gasovod, koji bi trebalo da dopremi plavi energent iz Rusije u Srbiju, trebalo da bude jedna od glavnih tema razgovora predsednika Aleksandra Vučića i Vladimira Putina, prilikom njegove posete Beogradu na početku naredne godine.\nPotom je američki sekretar za energetiku Rik Peri u Budimpešti upozorio Mađarsku i njene susede susede da treba da odustanu od realizacije “Turskog toka“, jer kako je rekao, Rusija plavi energent koristi kao oružje prisile.\nSrbija se jedanput već našla u sličnoj situaciji, kada se odustalo od “Južnog toka”.\n– Srbija želi da sarađuje sa svima u oblasti energetike, što je pozicija Srbije i u drugim pitanjima međunarodne saradnje naše zemlje – rekao je on i naglasio da Srbija nažalost nije mogla da gradi “Južni tok“, jer taj projekat nije prošao Treći energetski paket EU, a Severni tok jeste.\n– Za nas je to bila najbolja opcija, taj projekat nije bio na štetu drugih – naglasio je Dačić dodajući da je taj projekat bio u intresu ne samo ovog regiona već i EU. Kako je rekao, EU nas je uveravala da je projekat izvodljiv i da je dogovorena realizacija.\n– Realnost je da je Severni tok izuzet iz Trećeg energetskog paketa, a Južni tok nije. Ceh su platile Srbija i druge zemlje u regionu. Ta dva projekta su u suštini slični, možda ne samo po kapacitetu i nameni, a doživeli su različitu sudbinu – kazao je Dačić.\nNaglasio je da je isti izvor gasa – Rusija i da je samo razlika u tome što je “Severni tok” namenjen Nemačkoj, a “Južni tok” zemljama u regionu.\nSrpski predsednik Aleksandar Vučić izjavio je tada da je zatražio da se dozvoli izgradnja gasovoda na “balkanskoj ruti” bivšeg projekta Južni tok kako bi Srbija mogla da nabavlja ruski gas koji je dosta jeftiniji i ima ga u dovoljnim količinama.\n– Molio sam za balkansku rutu, bivšu rutu “Južnog toka“, da nam se to dozvoli kako bi dobijali jeftiniji ruski gas (preko nastavka Turskog toka), ali smo spremni da razgovaramo o svim drugim načinima za snabdevanje gasom Srbije. Ali, ljudi dajte ono što je najrealnije i što znamo, gde gasa ima i što je najjeftnije, da to probamo da dobijemo i da se oko toga dogovorimo – rekao je Vučić nakon samita.\nU intervju nedavno datom za Telegraf.rs, ministar energetike i rudarstva Aleksandar Antić rekao je da se na osnovu izjava ministra spoljnih poslova Mađarske Petra Sijarta može zaključiti da u određenim evropskim krugovima ne postoji pozitivna atmosfera oko projekta “Turski tok”.\n– U svakom slučaju, ono što je činjenica, da se taj projekat u određenoj meri već razvija. “Gasprom” zajedno sa Turskom završava polaganje cevi na dnu Crnog mora i već će tokom novembra izaći na tursku obalu. Koliko sam ja informisan, a verujte da jesam, već je napravljen ugovor i investiciona odluka i kreće da se radi deonica od turske obale do granica Turske i Bugarske. Bugarska je već donela odluka da gradi prvih 11 km gasovoda od granice do ulaska u svoj transportni sistem, tako da taj gas dolazi u region – kazao nam je Antić.\n– Ja duboko verujem, i bez dileme, najbolja trasa za taj gasovod je preko Bugarske, ka Srbiji, Mađarskoj, centralnoj Evropi. Srbija ima veliki interes da se taj projekat razvije, taj interes je i energetski i ekonomski. Pre svega, taj projekat obezbeđuje energetsku bezbednost i Srbije i regiona, sigurno snabdevanje gasom kao izuzetno značajnim energentom, mogućnost da dalje razvijamo gasni sistem i radimo nove gasne projekte, ali i ekonomsko, jer kroz taj projekat Srbija i sve zemlje na trasi mogu da ostvare značajne dobiti jer će se plaćati tranzitna taksa za prolazak gasa na čitavoj trasi gasovoda – rekao nam je ministar energetike.\nOn misli da svi možemo da sa mnogo više optimizma posmatramo taj projekat u odnosnu na nekadašnji projekat “Južnog toka”, a da će vreme pokazati u kom pravcu će se to razvijati do kraja.\nStručnjak za energetiku Jelica Putniković podseća za naš portal da je gradnja „Južnog toka“, kojim je ruski gas trebalo da stigne na Balkan i ode dalje ka severu i zapadu Evrope, obustavljena na zahtev Brisela i Vašingtona.\n– Kada je krenula izgradnja „Turskog toka“, Brisel je ćutao, nije se bunio, ćutali su i političari na Balkanu, ćutali su svi osim Mađarske, Brisel očigledno pod pritiskom Amerike – rekla nam je Putnikovićeva.\n– Da li su i Češkoj, Slovačkoj, Austriji i Mađarskoj zabranili da kupuju gas koji stiže iz Rusije, da li će Nemačka odustati od gradnje druge cevi „Severnog toka” zato što ne treba da kupuje ruski gas – pita Putnikovićeva.\n– Ako svi drugi u Evropi prestanu da kupuju ruski gas, onda neka prestane i Srbija, ali znamo da Nemačka gradi “Severni tok 2”, da je već izgradila “Severni tok” i da pored svih sankcija koje su Brisel i međunarodne institucije uvele onima koji posluju sa Rusijom, raste privredna saradnja Evropske unije i Rusije. Rusija je ove godine povećala izvoz prirodnog gasa u Evropu, zaista je smešno da se koplje oštri na Srbiji, čija je potrošnja gasa na nivou statističke greške – zaključila je ona.\nBudite prvi sa komentarom na članku "Evropska unija i Amerika upozorili Srbiju: Odustanite od ruskog gasa"


Parfem Idôle proglašen je za najbolji ženski miris u 2020. godini - WANNABE MAGAZINE\nParfem Idôle proglašen je za najbolji ženski miris u 2020. godini\nPredstavljamo vam još jednu u nizu nagrada iz Lancôme porodice. Fragrance Foundation dodelio je nagradu najboljeg ženskog mirisa, Fragrance of the Year – Women’s Prestige, Francuske i SAD-a 2020.godine – jedinstvenom parfemu Idôle.\nPre samo godinu dana Lancôme je stvorio Idôle, miris inspirisan savremenom generacijom žena koje osporavaju društvene norme i stvaraju svoja pravila uspeha. Idôle je stvorio novu perspektivu u svetu mirisa, kako svojim neobičnim mirisnim notama, tako i svojim unikatnim dizajnom bočice. Kao najtanja bočica na svetu, neverovatno je lagana i pogodna za svaku priliku, a stvorena je da služi kao stalni podsetnik na beskrajne mogućnosti žena. Upravo iz ovih razloga, popeo se na tron najboljeg ženskog mirisa 2020. godine, u prestižnoj kategoriji.\nLice ovog jedinstvenog mirisa je mlada i perspektivna glumica Zendaya, koja i sama pomera granice mogućnosti žena u savremenom svetu, a nedavno je bila i najmlađa dobitnica Emmy nagrade za glavnu žensku ulogu u poznatoj seriji Euphoria.\nLancôme konstantno pomera priču o uspehu i ponosno stoji iza ovih nagrada.


RTV\t15.09.2019 14:08\nDokumentarac "Napuštajući Nedođiju" (Leaving Neverland), koji govori o dvoje odraslih muškaraca koji kažu da su se sprijateljili sa Džeksonom koji ih je potom seksualno zlostavljao kada su imali sedam i 10 godina, proglašen je najboljim dokumentarnim filmom na ceremoniji u Los Anđelesu, koja je organizovana nedelju dana pre dodele glavnih nagrada Emi za najbolje televizijske emisije.\nKako prenosi Rojters, program koji je emitovan ranije ove godine, 10 godina posle Džeksonove smrti, njegova porodica je dočekala sa ogorčenjem jer je ponovo u žižu dovedeno pitanje nasleđa pevača "Trilera".\nVeliko iznenađenje bila je pevačica Bijonse, čiji je film o prošlogodišnjem koncertu "Homecoming" imao čak šest nominacija za Emi nagradu, ali nijednu nije osvojila.\nNagradu je dobio i specijalni film "Carpool Karaoke" Džejmesa Kordena sa bivšim članom Bitlsa Polom Mekartnijem koji se vratio u rodni Liverpul.\n"Simpsonovi" su najbolja animirana serija, a "Entoni Burden - Nepoznati krajevi", emisija o putovanjima i hrani američkog slavnog kuvara Burdena koji je izvršio samoubistvo prošle godine, osvojio je dva Emija.\nKada je reč o ostalim nagradama, četvrti Emi je stigao u ruke Ru Pola za voditelja rijaliti programa, dok je "Slobodno penjanje" (Free Solo), koji je osvojio Oskara za najbolji dokumentarni film, pridodao svojim priznanjima sedam Emija.\nGlavne nagrade Emija biće dodeljene 22. septembra u Los Anđelesu, a kako se navodi, "Igra prestola" je vodeća u trci za najbolju seriju.


U petak, 26. januara, i Dom za decu i omladinu sa oštećenjem sluha – uključio se u akciju „Budi odlu(i)čan, recikliraj“ koju „BiS Recikažni centar“ sprovodi u saradnji sa školama Srbije. Za trud u prikupljanju elekronskog i električnog otpada, “BiS Reciklažni centar” nagrađuje aktiviste akcije nedostajućim nastavnim sredstvima.\nOtuda je „BiS“ - prvoosnovani srpski reciklažni centar i ovu 2012. godinu proglasio godinom Akcija u cilju sakupljanja što većih količina elektronskog i električnog otpada. Najpre su konstruisani i proizvedeni metalni kontejneri u koje se može odlagati ova vrsta otpada, a potom su pokrente akcije po celoj Srbiji: „Otpad donesi, novo ponesi“, „Velika dela mog malog sela“, „Ekološke veštine moje opštine“, „Recikliram, dakle postojim“ i „Budi odlu(i)čan, recikliraj“.\nNakon Matematičke gimnazije i OŠ “Vladislav Petković Dis” i beogradski Dom za decu i omladinu sa oštećenjem sluha se priključio ovoj akciji. U dogovoru sa pedagozima i štićenicima ovog Doma, namenski kontejner je postavljen u dvorištu Škole za oštećene sluhom-nagluve „Stefan Dečanski“, u Ulici Svetozara Markovića 85a, a ulaz u školsko dvorište je iz Tiršove ulice.\n„BiS Reciklažni centar“ će donatorskim iznosom u vrednosti ukupno prikupljenog otpada nagraditi trud dece i omladine sa oštećenjem sluha iz ovog beogradskog Doma i to kupovinom nedostajućeg nastavnog sredstva. Otuda se pozivaju svi ekološki osvešćeni Beograđani, stanari, komšije, pravna lica... da se priključe akciji i prikupe što veće količine elektronskog i električnog otpada jer na taj način ne samo da iskazuju brigu o zaštiti čovekove okoline, već i pomažu deci i omladini sa oštećenim sluhom.\nAkcija traje do 15. februara, a otpad se može odnositi svakog radnog dana od 9 do 17 sati u školsko dvorište Škole „Stefan Dečanski“.


Đukanović: Slovenija je značajno doprinijela kvalitetu reformskih procesa u Crnoj Gori\n"uzor i putokaz za sve države Zapadnog Balkana"\n"Na sastanku povodom predstojećeg obilježavanja desetogodišnjice procesa Brdo-Brioni, koje se, ukoliko razvoj situacije sa kovid pandemijom dozvoli, očekuje krajem novembra u Brdu kod Kranju, Đukanović je potvrdio spremnost za učešće na sastanku", kaže se u saopštenju\nĐukanović i Presker, Foto: Služba za informisanje Predsjednika Crne Gore\nSlovenija, koja je uzor i putokaz za sve države Zapadnog Balkana, značajno je doprinijela kvalitetu reformskih procesa u Crnoj Gori, kazao je crnogorski predsjednik Milo Đukanović.\nOn je, kako je saopšteno iz njegovog Kabineta, razgovarao sa ambasadorom Slovenije u Crnoj Gori Gregorom Preskerom.\n"Na sastanku povodom predstojećeg obilježavanja desetogodišnjice procesa Brdo-Brioni, koje se, ukoliko razvoj situacije sa kovid pandemijom dozvoli, očekuje krajem novembra u Brdu kod Kranju, Đukanović je potvrdio spremnost za učešće na sastanku", kaže se u saopštenju.\nOn je ocijenio da su takvi susreti uvijek dragocjeni u kontekstu jačanja saradnje i evropske perspektive zemalja regiona.\n„Saradnja Crne Gore i Slovenije je uvijek bila od izuzetnog značaja na putu ostvarivanja samostalnosti i evropskih i NATO integracija“, kazao je Đukanović.\nOn je rekao da je Slovenija značajna za napredak regiona, imajući u vidu da je ta država uzor i putokaz za sve države Zapadnog Balkana.\nPresker je rekao da dvije prijateljske države nemaju međusobnih političkih izazova, već razuđenu saradnju u svim oblastima.\nOn je, kako je saopšteno, potvrdio punu opredijeljenost Slovenije da i dalje podržava Crnu Goru na njenom putu ka Evropskoj uniji, napominjući da će proces pridruživanja biti visoko na agendi slovenačkog predsjedavanja u drugoj polovini naredne godine.\nSagovornici su tokom sastanka razgovarali i o aktuelnim političkim prilikama u Crnoj Gori.\nMilo ĐukanovićGregor PreskerCrna Gora i SlovenijaSlovenija i Crna Gora


Šampionke započele pripreme za narednu sezonu - Sportske vesti - Savremenisport.com\nNaslovna :: Sportske vesti ::\tŠampionke započele pripreme za narednu sezonu\nŠampionke započele pripreme za narednu sezonu\nAutor fotografije: Nikola Mladenović\nRukometašice Radničkog su večeras u hali Jezero počele pripreme za narednu sezonu gde ih očekuju kvalifikacije za učesće u Ligi Sampiona i borba na dva fronta u domaćem takmičenju. Trener Aleksandar Radosavljević je izvrsio prozivku i odradio prvi trening sa ekipom koja je znatno izmenjena u odnosu na proslu sezonu.\n-Krenuli smo sa radom i treninzima u cilju sto bolje pripreme i uigranosti ekipe za sledeću sezonu u kojoj nas očekuju iskusenja na tri fronta.Ciljevi su isti ali sa podmladjenim sastavom. Tim je koncipiran tako da će Risović, Prijović, Janjusević, Radosavljević i Dukić biti te igračice koje će izneti najveći teret a i pomoći svojim igračkim i ljudskim kvalitetima da se nove devojke što pre uklope u sistem rada i igre koji gajimo-jasan je šef struke Aleksandar Radosavljević.\nNovopečeni kapiten Jovana Risović pored činjenice da joj je ukazana izuzetna čast da predvodi šampionke ističe i sledeće :\n- Svoje ciljeve znamo, polako se svi skupljamo i počinjemo da radimo punom snagom. Ove godine će nam glavni konkurent za titulu biti Knjaz Milos. imaju zaista dobru ekipu i ulogu favorita prepuštamo njima. Ipak,verujem u svoju ekipu i mislim da će nam za svoje ciljeve biti prednost mladost, borba i atmosfera u ekipu koja puno znači u ostvarenju zacrtanog.\n-Izvršili smo smenu generacija na koju smo delimično I bili prinuđeni i mislim da smo uradili pravu stvar što će vreme i pokazati. Ciljevi ovog kluba su uvek najviši mogući i tako će biti i ove sezone. Ono što nas prvo očekuje su kvalifikacije za učeće u Ligi Šampiona koje će se odigrati 12/13 septembra u Norveškom Dramenu. U polufinalu ćemo se sastati sa ekipom Đera, na megdan idemo bez bele zastave, igraćemo i boriti se do kraja. Već smo jednom pokazali da su iznenađena moguća-poručuje prvi čovek Radničkog Goran Stanisić.\nTigrice odlaze u petak 31.jula na Rudnik gde će obaviti bazični deo priprema.\nDatum: 31.07.2015. Autor: Saša Jančić


Brajan Vajtmor (Brian Whitmore)\nKOSOVO – NOVI "ZAMRZNUTI KONFLIKT" (Slobodna Evropa)\nKada je EU ove nedelje najavila da će odložiti slanje policijske misije na Kosovo, to nije bila samo obična birokratska konfuzija.\nNaprotiv, analitičari kažu da je odlaganje namerni rezultat koordinisane strategije Srbije i njene saveznice Rusije da sabotiraju novu kosovsku državnost.\nKada je Kosovo u februaru proglasilo nezavisnost, deo plana je bio da EU preuzme policijske dužnosti od Unmika, čiji mandat ističe sredinom juna. Misija EU se smatra ključnom za uspostavljanje stabilnosti i bezbednosti u ranoj fazi kosovske nezavisnosti.\nAli Rusija je za sada efikasno blokirala prenos ovlašćenja pretnjom da će u Savetu bezbednosti UN staviti veto na davanje ovlašćenja za misiju EU. Zvaničnici EU su 26. maja objavili da policijska misija Euleks neće moći da bude raspoređena pre septembra. Analitičari kažu da bi to moglo da dovede do nestabilnosti i pruži priliku za dalje mešanje Srbije u unutrašnje stvari Kosova.\n"Neizvesna situacija šalje dve loše poruke. Kao prvo, Beograd i dalje može da igra neku ulogu na Kosovu. A hendikepirane su i kosovske institucije zato što ne mogu da ispunjavaju svoje funkcije na čitavoj teritoriji Kosova u okviru zadatog vremenskog okvira", kaže pravni analitičar iz Prištine Abdulah Robaj.\nDo haosa oko prenosa ovlašćenja sa Unmika na Euleks je došlo zbog toga što Beograd pokušava da učvrsti kontrolu nad severnim Kosovom, srpskom enklavom u zemlji u kojoj veliku većinu stanovništva čine Albanci. Kosovske vlasti praktično nemaju kontrolu nad severnim delom zemlje, a Unmik stalno smanjuje broj svojih pripadnika u toj oblasti.\nSavetnik za Balkan iz Međunarodne krizne grupe Džejms Lajon kaže da je sever već praktično odvojen od Kosova i da međunarodna zajednica tamo ima vrlo malo uticaja, ako se izuzmu mirovnjaci Kfora.\n"Na delu je de fakto podela i međunarodna zajednica nema nikakav uticaj, niti kontrolu na severu - osim upotrebe brutalne oružane sile preko Kfora. Ni kosovske institucije nemaju apsolutno nikakav uticaj na severu Kosova, a tako će verovatno biti i u doglednoj budućnosti", kaže Lajon.\nPosmatrači Balkana kažu da Srbija pokušava da u uz pomoć Rusije pretvori ovu de fakto podelu Kosova u de jure odvajanje - i računa da će se Zapad pomiriti sa neizbežnom realnošću na severu Kosova. Što se više bude odlagalo slanje Euleksa, to će kosovski Srbi i njihove gazde u Beogradu imati više vremena da učvrste svoju dominaciju na severu.\n"Čini mi se da bi i Srbija i Rusija volele da Zapad kaže da će podeliti Kosovo, da ne bi Srbija i Rusija morale to da kažu. To je ishod koji Srbija i Rusija smatraju najlogičnijim i najpoželjnijim. Oni bi više voleli da Zapad ispadne loš momak i način na koji to rade je vrlo mudar, jer ako dođe do podele, to će biti učinjeno tako što će Zapad ozvaničiti podelu", kaže Lajon.\nNeki posmatrači spekulišu da bi na kraju mogao biti napravljen potencijalni kompromis - za koji se zalaže Srbija - da Unmik ostane na severu, dok bi Euleks otišao na jug. Takav potez, koji zvaničnici UN i EU za sada odbacuju, učinio bi verovatnijom ideju da Kosovo ide u pravcu podele.\nŠef Unmika Joakim Riker je nedavno izjavio da na Kosovu može postojati samo jedan pravni prostor i kategorički je odbacio ideju o podeli.\n"Po mom mišljenju, ne bi trebalo da bude geografske, etničke ili funkcionalne podele rada u sektoru vladavine zakona između različitih organizacija, ni sada ni u budućnosti", kazao je Riker.\nMeđutim, u intervjuu koji je 28. maja dao agenciji AP, Riker je rekao da bi misija EU mogla da bude pod kišobranom UN.\nTenzije na severu Kosova su u aprilu eskalirale u demonstracije u kojima je jedan policajac UN poginuo, a povređeno je nekoliko desetina ljudi. NATO se boji da će od njegovih vojnika biti zatraženo da obavljaju policijske dužnosti, posao za koji nisu ni obučeni, ni opremljeni.\nVisoki predstavnik EU za spoljnu politiku i bezbednost Havijer Solana treba da razgovara o situaciji na Kosovu sa generalnim sekretarom UN Banom Ki Munom na marginama konferencije o Iraku, koja se održava 29. maja u Stokholmu.\nAko problem ne bude rešen, severno Kosovo bi moglo postati problematična zona "zamrznutog sukoba" - ničija zemlja, slična gruzijskim separatističkim regionima Abhazije i Južne Osetije, ili moldavskoj pokrajini Pridnjestrovlje - kaže Lajon.\n"To je u potpunosti zamrznuti sukob. Tu se nalazimo sada i nema šanse da ćemo u doglednoj budućnosti videti rešenje ovog problema na način kako bi to hteli Amerika i najveći deo zapadne Evrope", zaključuje on.


Zvizdić: Vreme da NATO posalje vojnike i primi BiH u savez\nTanjug 1. marta 2022. 17:56\nSARAJEVO – Predsedavajući Predstavničkog doma Parlamentarne skupštine Bosne i Hercegovine Denis Zvizdić je u Mostaru poručio da će se Dan nezavisnosti BiH kad tad obeležavati na čitavoj teritoriji zemlje kao datum ukupnog bosanskohercegovačkog identiteta i zajedništva, te ocenio je da je pravi trenutak da BiH bude primljenja u članstvo NATO.\n„Živimo u posebnom vremenu velikih izazova, blokade koje traje već devet meseci, jedne vrste latentnog udara na ustavno-politički i pravni poredak BiH, sa željom da se ona prikaže kao nefunkcionalna država. Naravno svi nasrtaji na BiH uključujući i ove blokade i udar na njen ustavni sistem, naravno da neće uspeti jer BiH ima dovoljno unutrašnjih kapaciteta i prijatelja iz Međunarodne zajednice koji će nam pomoći da obezbedimo siguran i prosperitetan put BiH“, izjavio je Zvizdić, prenosi Klix.ba.\nU tom smislu, po Zvizdiću ovo je pravo vreme, imajući u vidu i poslednje događaje i agresiju Ruske Federacije na samostalnu međunarodno priznatu državu Ukrajinu.\n„Smatram da je pravo vreme da u prvom koraku NATO pošalje svoje vojnike u BiH, da ih rasporedi na određeni broj vrlo bitnih tačaka unutar BiH, pogotovu u Brčko distriktu, a onda da se počne sa razmišljanjem i da se BiH koja je to zaslužila i koja je za to spremna primi u NATO savez kao njen punopravni član“, rekao je Zvizdić.\nTo je zadatak na kojem, kako je istakao, svi moraju da rade.\n„Evropa je konačno uvidela o čemu se radi i na Balkanu i na Istoku Evrope i uvidela je sa koje strane preti opasnost i Zapadnom Balkanu i Ukrajini i čitavom slobodarskom svetu. Sad je vreme za jednu vrstu evropskog, američkog i engleskog jedinstva, jedne nove snage i novog fronta u koji bi bila uključena i Bosna i Hercegovina“, zaključio je Zvizdić.


MERCEDES PRONAĐEN U ODVODNOM KANALU: Dve osobe nastradale kod Novog Bečeja\nmladen djordjevic\t 12.12.2016. 21:10h 06:54h\nZRENJANIN - Na putu između Novog Bečeja i Novog Miloševa dogodila se saobraćajna nesreća u kojoj su dve osobe izgubile život.\nDanas u popodnevnim časovima pored puta u odvodnom kanalu pronađen je automobil ''mercedes'' za koji se sumnja da je sleteo sa puta. Na licu mesta su takođe pronađena beživotna tela pedesetdvogodišnjeg i šestdesetsedmogodišnjeg muškarca obojica iz okoline Novog Bečeja.\nPolicija preduzima sve mere i radnje kako bi utvrdili sve uzroke i okolnosti ove saobraćajne nezgode. Uviđaj na mestu događaja izvršili su zamenik osnovnog javnog tužioca u Bečeju i pripadnici Ministarstva unutrašnjih poslova u Zrenjaninu.


Prvi čovek kluba iz Humske je u razgovoru za B92 pričao i o nezadovoljstvu navijača, ali i nekadašnjem predsediku Partizana Draganu Đuriću.\n"Trebalo je ranije smeniti tadašnjeg trenera Đukića i ranije dovesti Batu Mirkovića na čelu stručnog štaba", rekao je Vučelić za B92.\nOn je naglasio da ne razume nezadovoljstvo navijača radom uprave, kao i postojanjem tri frakcije na jugu.\n"To samo govori o nemoći navijača. To nije navijanje, ako jedni navijaju jedno, drugi drugo, a treći treći - to je onda kakafonija, buka, a ne navijanje. Mi znamo šta je navijanje iz istorije Partizana".\nVučelić je rekao da Partizan ima 10 reprezentativaca što dosta govori o kvalitetu, a ponovio da je "klub bio prinuđen da se nosi sa dugovima koje je ostavila prethodna uprava".\n"Oni su veoma glasni, ma da imaju svoje nanogice na nogama i nalaze se pod kaznama ili sudskim procesima oni su i dalje protivnici Partizana, koji je morao enormnu količinu dugova da plati", istakao je Vučelić.


Strategija podivljavanja - Saša Ilić - Peščanik\nNastanak termina „podivljavanje“ vezan je za dugu lovačku tradiciju u Evropi ali i u našim krajevima, gde su divlji fazani izlovljeni pre više stotina godina, pa su se lovci onda našli na mukama, jer čemu lov ako nema fazana ili divljih svinja, koje su nedavno pohodile urbana jezgra Novog Sada i Beograda. Jedna divlja svinja je čak zabasala toliko duboko da je ušla u javnu garažu na Obilićevom vencu, valjda tragajući za Filološkim fakultetom, ali se nekako spetljala i strmoglavila sa petog sprata. Za njihovu eliminaciju, uprava grada je angažovala lovačka udruženja koja su rado dočekala ovaj nesvakidašnji vid urbanog lova na divljač. Ovo je posebno atraktivna akcija kada lovišta ostanu bez divljači usled istrebljujućeg lova ili u vreme lovostaja. Onda se sa lovištem nešto mora uraditi, odnosno mora se ispuniti novom divljači, koja se namenski proizvodi, kao što je to uglavnom slučaj sa proizvodnjom fazanskih pilića u velikim fazanerijama. Ovo nije nimalo lak postupak, jer pitomi fazan nikome nije potreban, nijednom lovcu ne predstavlja gušt da odstreli mirnu životinju, već bira one živahnije, brže, samovoljnije, spremne na ozbiljne rizike kako bi izmakle „duhu predaka“ koji se probudio u lovcima. Kako onda podivljati fazana i spremiti ga za odstrel? Za tako nešto je neophodno osmisliti ozbiljnu strategiju, koja bi morala da opiše postojeće stanje u opustošenim lovištima, isto tako i da definiše ciljeve i prioritete razvoja lovišta, kao i da predvidi rast budžeta bar na desetogodišnjem nivou. Recimo, neke bolje fazanerije u Srbiji danas proizvedu i do 200.000 fazanskih pilića, koji potom prolaze kroz specijalni tretman uzgoja i faznog podivljavanja. Najbolje fazanerije se hvale da imaju zaokružen čitav proces, od boksova za uzgoj i smeštaj matičnog jata, preko inkubatorske stanice, te kućica za topli odgoj sve do volijere za podivljavanje. Samo podivljavanje operiše pre svega sa otvorenim i zatvornim prostorom, žicom, travom, doziranjem i redukcijom hrane, što će pitomog fazana naposletku naterati da podivlja. Nakon tog procesa, fazan je spreman za odstrel.\nStrategija razvoja kulture Republike Srbije 2020-2029, koja je nedavno usvojena na sednici Vlade, predstavlja jedan restriktivni i regresivni programski dokument o kome je već bilo reči na stranicama Peščanika. Naime, nakon javne debate tokom 2017, kada je ozbiljne prigovore uložila Asocijacija Nezavisna kulturna scena Srbije ali i neki pojedinci, dokument je tobože vraćen na doradu, ali nikada više nije ponuđen javnosti na uvid, da bi nenadano, poput ponornice, isplivao na svetlo dana preko vesti o njegovom usvajanju zajedno s Akcionim planom. Ovaj događaj je pozdravilo Ministarstvo kulture, istakavši da je „usvajanje Strategije od izuzetnog značaja za kulturu Srbije, imajući u vidu da Srbija nikada u istoriji nije imala strateški dokument koji uređuje ciljeve i prioritete razvoja u oblasti kulture“. Takođe, rečeno je da ovaj dokument pokazuje „opredeljenje Republike Srbije i definiše opšti državni i nacionalni interes u kulturi… Strategijom se definiše srpsko kulturno jezgro i srpski kulturni prostor koji ne podrazumeva samo teritoriju države Srbije“. Isto tako, prema izjavi predstavnika resornog ministarstva, Akcioni plan koji je usvojen uz Strategiju, podrazumeva više stvari, ali pre svega: „razvoj kulturnih potreba građana, posebno dece i mladih, naročito putem medija; zaštitu i vrednovanje kulturnog nasleđa kao neobnovljive i jedinstvene zaostavštine, podsticanje i promovisanje umetničkog stvaralaštva kao slobodnog izraza ljudskog duha; kao i aktivno učešće u međunarodnoj kulturnoj razmeni i doprinošenje ugledu zemlje u svetu; savremene modele finansiranja i shvatanje kulture i kao značajnog privrednog potencijala“.\nOpisana Strategija, koja je usvojena na sednici Vlade 13. februara, demonstrira pre svega visok nedemokratski potencijal ministra Vukosavljevića i njegovih najbližih saradnika, koji su se oglušili o kritike koje su bile upućene upravo ovim spornim mestima kojima se oni danas hvale, kao „nezamenljivom osnovom za razvoj kulture u Republici Srbiji za narednih deset godina“. Dakle, sačuvana je etno-nacionalistička baza koja je potom integrisana sa neoliberalnim shvatanjem kulture kao delom privrednog i turističkog potencijala zemlje, pri čemu je težište stavljeno na brendiranje srpske nacionalne kulture kao manastirsko-kosovske-zaostavštinske riznice iz koje se jedino može generisati kultura kao vid tradiranja kanonskih vrednosti izvan kojih ne postoji ništa drugo. Ili postoji u tragovima, maskirano frazama „savremeno stvaralaštvo“, „digitalizacija“, „posebna kulturna potreba“, „rezultat statistike“ itd. Zapravo, kada se ovaj statistički rezultat o kulturnim potrebama u Srbiji prevede na iole razumljiv jezik, dobija se jasna slika jednog programskog dokumenta, koji je brutalnom redukcijom izbrisao jugoslovensko nasleđe iz kulture Republike Srbije, i vratio je, ne čak ni u vreme između dva rata, pa ni pre Prvog svetskog rata, već u predositejevsko stanje.\nOvakva redukcija nije ništa drugo do vid jednog dugog procesa podivljavanja koji je sada dobio i programski dokument, dakle smernicu za nastavak ovakvog delovanja u polju kulture za narednih deset godina. Ovo će imati pogubne posledice i dovešće do disbalansa kakav nije postojao ni tokom devedesetih godina. Tobože programska raspodela sredstava, netransparentno odlučivanje, davanje prioriteta svemu što nema veze sa zaista realnim potrebama u savremenoj kulturi Srbije, legitimisaće one kulturne prakse koje se mogu povezati sa delovanjem desničarskih udruženja, koja pod geslom brige za zaštitu životinja i kulturne baštine demonstriraju najradikalnije oblike podivljavanja na javnoj sceni. Usled takvog trasiranja kulture, moguće je da sa javnog servisa budu plasirane optužbe da neko ne piše srpskim jezikom, da ne pripada ovoj kulturi, te da je neko umetničko delo antidržavno ili pak čin veleizdaje – što je već ustaljena praksa u radu pojedinih profesora Beogradskog univerziteta. Pitanje je šta će biti sledeći korak, kada ovakva Strategija bude usvojena i u Skupštini, i poslata svim institucijama kulture kao obavezujući putokaz u prošlost.\nSaša Ilić – Ministar i margarite\nSaša Ilić – Za Deklaraciju spremni!\nSaša Ilić – Cveće zla\nDejan Ilić – Ministar i njegovi stratezi\nSaša Ilić – Strategija regresije kulture


EPS: Struja mora da se plaća 16 Nov 2015 - rts, studio b\nNaplata struje u poslednje vreme je bolja, ali su dugovanja i dalje velika. Pored toga još ima i starih dugovanja prema distribucijama za koje je 2013. bilo tri reprograma. Do sada su domaćinstva kroz rate otplatila dve trećine tog starog duga, a privreda polovinu. Iz EPS-a poručuju da se struja mora plaćati i da to važi i za građane na Kosmetu. Višegodišnji dugovi ušli su u reprogram pre dve i po godine, kada je i osnovano EPS "Snabdevanje". Od 76.000 sklopljenih ugovora sa domaćinstvima i privredom, zbog neredovnog plaćanja rata, distribucije su raskinule 18.000 sporzuma i predmete predale sudu.\nDanas čak 96 odsto građana redovno plaća struju, dok je od privrede naplata 89 procenata. Iako zvaničnog reprograma više nema, preduzeća mogu da pregovaraju.\nDirektor "EPS Snabdevanja" Dragan Jeremić rekao je da ta kompanija sa resornim ministarstvima analizira svakog kupca koji imaju potencijal i potpisuje dogovor, sporazum o rešavanju duga.\n"Taj sporazum znači da se tom konkretnom kupcu da, da u određenom vremenskom periodu isplati stari dug na rate bez otpisa kamate", rekao je Jeremić. Na Kosmetu se struja ne plaća godinama. U EPS-u kažu da će za nekoliko nedelja osnivati svoja preduzeća "EPS Trgovina" i "Elektrosever" pa će i građani u južnoj pokrajini morati da redovno izmiruju račune.\nDirektor "Elektroprivrede Srbije" Aleksandar Obradović rekao je da je Elektroprivreda Srbije imala pristup prema svim građanima.\n"Zbog toga našim sugrađanima na KiM kao i firmama koje funkcionišu na severu KiM biće omogućen isti reprogram koji su i naši građani imali na ostatku dela teritorije Srbije tako da mi očekujemo da uz podršku Vlade Srbije i Kancelarije za Kosovo i Metohiju uspemo da sprovedemo te reprograme", rekao je Obradović.\nU EPS-u ističu i da stalne opomene i isključenja daju rezultate. U decembru će izvršiteljima predati samo 18.000 predmeta, što je osam puta manje nego u istom periodu lane.\nEPS može da nudi usluge celom KiM »\nOčekuje se osnivanje dve nove kompanije na severu Kosova i Metohije - EPS trgovina i Elektrosever, a generalni direktor EPS-a Aleksandar Obradović ističe da je to veoma važno jer će EPS legalno moći da funkciniše na toj teritoriji.\n"Osnivanje dve firme je u okviru implementaciju Briselskog sporazuma. Deo oko energetike je bio jedan od najspornijih u pregovorima i zahvaljujući našem pregovarčkom timu i premijeru Aleksandru Vučiću uspeli smo da se izborimo da EPS direktno bude prisutan na severu KiM", rekao je Obradović.\nOn je kazao za RTS da su tako prištinske vlasti prihvatile da EPS legalno i efikasno funkciniše na tom delu teritorije.\n"To hce nam otvoriti novu mogućost da možemo usluge da nudimo na celoj teritoriji KiM, što do sada nije bio slučaj", kazao je Obradović.\nOn je istakao da je naplata na tom području bila veoma loša u prethodnom periodu, ali da EPS svuda ima isti pristup prema građanima, zbog čega će našim sugrađanim na KiM i firmama koje funkcionišu na severu KiM omogućiti isti reprogram, kao i u ostatku Srbije.\nObradović je izrazio očekivanje da će uz podršku vlade i Kancelarije za KiM uspeti da sprvoedemo te reprograme.\nKako je rekao, EPS nastavlja reorganizaciju, a u prvih šest meseci su ostvarene ogromne uštede - umesto gubitka od 10 milijardi dinara ostvaren je profit od tri milijarde.\nObradović navodi da će ova godina prema prvim planovima biti završena sa malim profitom umesto predviđenog minusa od osam milijardi.\nPrema njegovim rečima, petogodišnji plan reorganizacije EPS-a predviđa i uštedu od oko 350 miliona evra,.\nOn je naglasio da je u EPS-u prisutan progres na svim poljima dodajući da je, na primer, pre neki dan ostvaren novi rekord od poplava - 66.000 tona uglja je isporučeno sa kopa Tamnava Zapadno polje.\nTakođe, od ukupno 650 direktora u EPS-u taj broj biće prepolovljen do kraja godine, a narednih godina biće nastavljeno njihovo smanjivanje.


Nova ekonomija: Roaming Electronics i partneri nameštali cene elektronike - N1\nBiznis Autor:Nova Ekonomija15. jan. 202222:45 > 22:5036 komentara\nKomisija za zaštitu konkurencije utvrdila je da su kompanije Roaming Electronics, XLS, Gigatron, Tehnomedia i Emmezeta narušile konkurenciju, jer su međusobno utvrdile cene za dalju prodaju potrošačke elektronike čiji je uvoznik preduzeće upravo Roaming Electronics. Tih pet kompanija dužno je da plati ukupno 21 milion dinara na ime mere zaštite konkurencije, piše Nova ekonomija.\nUtvrđivanjem cena ove kompanije su zaključile restriktivni sporazum, koji za cilj ili rezultat ima značajno ograničavanje, narušavanje ili sprečavanje konkurencije, ocenila je Komisija, prenosi Nova ekonomija.\nU rešenju KZK-a objašnjava se da je društvo Roaming Electronics u prodaji potrošačke elektronike na teritoriji Srbije „obezbedilo primenu mehanizma da maloprodavac u svom objektu uvek raspolaže preporučenom prodajnom cenom“.\nceneKomisija za zaštitu konkurencije


Canon XEED WUX4000 - Canon Serbia\nUz WUXGA rezoluciju, podršku za Full HD i asortiman izmenjivih objektiva, WUX4000 koristi prednosti tehnologije LCOS - ponovo definiše reper za projektore za trajno instaliranje.\nIzvorna WUXGA rezolucija i Full HD podrška\nOdnos kontrasta 1.000:1\nMotorizovano pomeranje objektiva, zum i fokus\n3 izmenjiva objektiva\nNapredno RGB podešavanje i podešavanje game\nDVI i HDMI ulazi\nMrežni priključak sa PJLink kompatibilnošću\nDetaljnije pogledajte Canon XEED WUX4000\nWUXGA rezolucija i tehnologija LCOS - jedinstvena kombinacija\nZahvaljujući projektovanju u WUXGA rezoluciji (1920 x 1200 piksela), XEED WUX4000 podiže nivo kvaliteta za projektore za trajno instaliranje. Slika se sa PC ili Macintosh računara emituje uz izvanrednu jasnoću, a reprodukcija Full HD video zapisa obavlja se uz veoma visok nivo detalja. LCOS tehnologija kompanije Canon prevazilazi tipične sporedne efekte do kojih dolazi prilikom običnog projektovanja slike i pruža zapanjujući kvalitet slike bez neželjenih efekata "mreže" ili "duginih boja".\nXEED WUX4000 koristi najnoviju generaciju optičkog sistema AISYS kompanije Canon i pruža moćnih 4.000 lumena. AISYS optimizuje performanse LCOS ploča, za rezultate koji prevazilaze uslove jakog osvetljenja. Visok odnos kontrasta 1.000:1 obezbeđuje živ prikaz boja i odlične nivoe crne boje.\nAsortiman izmenjivih objektiva kompanije Canon\nWUX4000 je prvi model iz XEED asortimana koji pruža izbor izmenjivih objektiva visokog kvaliteta. Standardni objektiv sa zumom od 1,5x biće dovoljan za većinu scenarija za instalaciju. Međutim, dostupan je i zum objektiv sa dugim fokusom za veće prostore, kao i ultraširokougaoni fiksni objektiv koji je savršen za zadnju projekciju. Bez obzira koji objektiv odaberete, Canon kvalitet je garantovan - obezbeđuje zadržavanje detalja na slici, bez žrtvovanja osvetljenosti ili geometrije slike.\nMotorizovano pomeranje objektiva\nWUX4000 poseduje funkciju motorizovanog vertikalnog i horizontanog pomeranja objektiva, što omogućava jednostavnu instalaciju. Vertikalno pomeranje može da se obavlja u opsegu +55% do -15% visine slike, a horizontalno pomeranje u opsegu +/-10% širine slike.\nFleksibilna integracija i raznovrsni načini povezivanja\nNapravljen za korišćenje sa digitalnim HD izvorima, XEED WUX4000 poseduje DVI-D i HDMI priključke. Dostupan je VGA priključak sa 15 iglica, kao i tri mini priključka za zvuk. Serijski i mrežni priključci omogućavaju upravljanje i praćenje, a PJLink kompatibilnost WUX4000 čini idealnim za integraciju u AV sistem.\nNapravljen da traje, WUX4000 poseduje modularni dizajn koji omogućava jednostavno servisiranje. Lampa visoke efikasnosti ima radni vek do 3.000 časova (u tihom režimu), a pristupa joj se sa zadnje strane projektora. Filter za vazduh se jednostavno izvlači sa strane, a projektor ostaje na mestu. Obezbeđen je čak i brz pristup ključnim optičkim komponentama koje imaju ograničen radni vek, čime se uklanja potreba za složenim rastavljanjem. Održavanje nikada nije bilo brže niti jednostavnije.\nSaznajte više o Canon XEED WUX4000, njegovim karakteristikama i mogućnostima.


Prašina (DVD) : DVD Zona Shop\n1900. godine, na američkom zapadu, dva brata zaljubljuju se u francusku prostitutku Lilit (Anne Brochet), koja se odlučuje za mlađeg brata Ilajdžu (Joseph Fiennes). Ogorčeni Luk (David Wenham) odlazi sam u Evropu. Put ga vodi do Makedonije, gde postaje beskrupulozni plaćenik koji se bori protiv opakih lokalnih bandi. Ali revoluciju počinje da shvata lično, kada ga od smrti spasi prelepa Neda (Nikolina Kujača), devojka iz sela koja nosi dete jednog od najvećih vođa pobunjenika.\n100 godina kasnije, u Njujorku, beznadežni pljačkaš Edž (Adrian Lester) pokušava da ukrade životnu ušteđevinu jedne starice. Ali Anđela (Rosemary Murphy) se ne odvaja lako od svoje zbirke drevnih zlatnika, sve dok on ne sasluša njenu priču o dva brata koji su se zaljubili u istu ženu, jednom davno na Divljem Zapadu...\nuloge: David Wenham, Joseph Fiennes, Nikolina Kujača, Vlado Jovanovski, Adrian Lester, Anne Brochet, Rosemary Murphy, Vladimir Jacev, Vera Farmiga, Matt Ross\naudio: makedonski/turski/engleski/nemački, Dolby Digital 2.0\ntitlovi: srpski, makedonski, albanski\nPesma sa Kumbare (DVD)


Usvojen Zakon o uslovnom otpisu kamata i mirovanju poreskog duga | STVIAP Nezavisnost\n19 December, 2012 22 June, 2015 admin Vesti sindikat\nPreduslove za prevazilaženje problema poreskih dugovanja Sindikat je u dobroj meri stvorio aktivnim učešćem u izradi Zakona o izmenama i dopunama Zakona o prevozu u drumskom saobraćaju, koje su stupile na snagu polovinom maja 2011. godine. Naime tim Zakonom radni ambijent taksi delatnosti suštinski je unapređen uvođenjem obavezujuće kategorije minimalne ekonomske cene usluga taksi prevoza, brojnih odredbi koje se odnose na sankcionisanje nelegalnog taksi prevoza, onemogućavanjem rada taksi prevoznika sa teritorija drugih gradova i opština, obavezivanjem lokalnih samouprava na izradu programa optimalnog organizovanja taksi prevoza i dr.\nUsvojeni tekst Zakona o uslovnom otpisu kamata i mirovanju poreskog duga u potpunom je skladu sa našim zahtevima. On pruža realne uslove da najveći broj dužnika iz taksi delatnosti, taj problem prevaziđe zahvaljujući ovom Zakonu i vrati se u legalne tokove.\nZbog toga A P E L U J E M O na sve one koji spadaju u kategoriju poreskih dužnika da učine sve kako bi iskoristili povoljnosti koje pruža ovaj Zakon. U tome mogu uspeti isključivo doslednim pridržavanjem propisanih odredbi, a pre svega redovnim uplatama obaveza dospelih za plaćanje. Pravo na mirovanje glavnog poreskog duga steći će ako se obaveze za novembar i decembar 2012. godine plate najkasnije do 31. januara 2013. godine. Skrećemo im pažnju da ne koristite navedeni krajnji rok, već da obavezu za novembar 2012. godine plate što ranije u decembru 2012. godine, a obavezu za decembar 2012. godine do 15. januara 2013. godine. I ubuduće se treba pridržavati uobičajene dinamike plaćanja: do 15-og u mesecu, za prethodni mesec (15-og februara za januar, 15-og marta za februar itd).\nNeprihvatenjem povoljnosti koje pruža ovaj Zakon, a to znači neotpočinjanjem izmirivanja tekućih obaveza ili otpočinjanjem pa prestankom izmirivanja, vrlo je verovatno da će se naći u krajnje nezavidnom položaju time što će biti sankcionisani po odredbama Zakona o poreskom postupku i poreskoj administraciji (blokada tekućeg računa i sprovođenje postupka prinudne naplate).\nPosebno ističemo upozorenje ministra Dinkića koji je rekao: “To je šansa koju građani i privreda imaju u veoma kratkom roku i ako je ne iskoriste neće im se više možda nikada vratiti”.


Čile: Nikolić se sastao sa Kastrom – Nadlanu.com\nČile: Nikolić se sastao sa Kastrom\nObjavljeno 26. jan 2013. / 19:41:07\nNikolić se danas sastao i sa predsednikom Vlade Portugala Pedrom Pasušem Koeljom.\nPredsednik Srbije je istakao da Srbija ceni podršku Portugala na evrointegracijama Srbije i spremnost Srbije da na iskren i otvoren način ispuni sve što se pred nju postavlja kako bi dobila datum za otpočinjanje pregovora sa EU.\nBilateralni odnosi dve zemlje su iskreni i prijateljski uz mogućnost da se obim spoljnotrgovinske razmene poveća, pre svega ukidanjem dvostrukog oporezivanja.\nKoeljo je istakao tri ključne stvari u percepciji nove politike koju vodi Srbija, njenu iskrenu posvećenost evropskom putu, veoma pameto upravljanje izuzetno delikatnom situacijom, kao i to da je stvoreno poverenje međunarodne javnosti.\n"Pogrešna slika koju su pokušali da predstave o vama nije uspela", rekao je Koeljo, i dodao da je EU iskreno otvorena za Srbiju jer želi Evropu bez konflikta, naglasivši da je od suštinske važnosti da se nastavi dijalog Beograd i Prištine i implemntira dogovoreno.\nNa polju ekonomske saradnje portugalske firme su spremne da ulažu pre svega u obnovljive izvore energije i da se ukine dvostruko oporezivanje da bi investitori iz Porugala došli u Srbiju.\nPrethodno, predsednik Srbije sastao se i sa predsednikom Urugvaja Hoseom Muhikom.\nTokom tog susreta Nikolić je konstatovao da su bilateralni odnosi dve zemlje na izvanrednom nivou i zahvalio se na podršci Urugvaja na očuvanju teritorijane celovitosti Srbije.\nMuhiko je istakao da je dobro upoznat sa problemima sa kojima se Srbija suočava i podvukao da je saradnja sa Srbijom naročito u tehnologiji proizvodnje hrane na uzlaznoj putanji.\nDve zemlje imaju preko deset ugovora koji pokrivaju različite oblasti saradnje, o istaknuta je mogućost tešnje saradnje naučnih instituta Srbije i Urugvaja.\nUrugvaj kao najveći proizvođač hrane u Latinskoj Americi ima potrebu da unapredi tehnološke procese obrade u čemu Srbija može uzeti bitnu ulogu.\nKako je ranije potvrđeno Tanjugu, predsednik Srbije će se sastati sa nemačkom kancelarkom Angelom Merkel.\nBilateralni susreti Nikolića odvijaju se na marginama samita šefova država ili vlada zajednice Latinoameričkih i karipskih država i EU.\nNikolić će večeras prisustvovati večeri koju priređuje domaćin samita, predsednik Čilea, Sebastijan Pinjera.


Mitrović boravio u Budvi na Konferenciji o prometu na visokom nivou - Akta.ba\nKonferenciju u Budvi organiziralo je Ministarstvo kapitalnih investicija Crne Gore.\n23.10.2021. 10:35 Izvor: / Akta.ba\nMinistar komunikacija i prometa Bosne i Hercegovine Vojin Mitrović boravio je u zvaničnoj posjeti Crnoj Gori povodom održavanja Konferencije o prometu na visokom nivou, a u kojoj su učešće uzeli ministri prometa država članica Centralnoevropske inicijative i zapadnog Balkana.\n"Naša inicijativa je da se izgrađeni granični prijelaz sa bh. strane modificira u integrirani granični prijelaz, što bi omogućilo da se policijske, carinske i druge kontrole obave uz samo jedno zadržavanje. Puni kapacitet graničnog prijelaza Svilaj postići će se nakon postizanja formalnih sporazuma između nadležnih organa za kontrolu granice i carine, čemu se uskoro nadamo.", istakao je ministar Mitrović.\nOsim toga, on je naglasio da je najveći izazov za BiH realizacija aktivnosti predviđenih Akcionim planom za željeznice. Smatra da se aktivnosti koje se tiču otvaranja željezničkog tržišta mogu realizirati tako da željezničke kompanije u BiH, kroz adekvatno restrukturiranje, ispune uvjete koji su postavljeni Ugovorom o osnivanju Prometne zajednice.\n"Ništa od ovoga nije lako izvodivo i zahtijeva ogromnu energiju. Ali napredujemo, korak po korak. U skladu sa ustavnom strukturom u Bosni i Hercegovini, nadležnosti su na entitetskom nivou, a mi se trudimo da usaglasimo postupanja svih strana.", kazao je Mitrović.\nTokom boravka u Crnoj Gori ministar Mitrović je održao i bilateralni sastanak sa ministrom kapitalnih investicija Crne Gore Mladenom Bojanićem sa kojim je razgovarao o osiguranju sredstava za izgradnju mosta Foča-Šćepan Polje te uspostavljanju Jadransko-jonske željeznice pravac Čapljina – Nikšić – Podgorica – Tirana – Drač.\nTakođer je održao i bilateralni sastanak sa ministrom građevinarstva, saobraćaja i infrastrukture Republike Srbije Tomislavom Momirovićem o otvaranju integriranog graničnog prijelaza Bratunac za koji su osigurani ljudski resursi i oprema za rad carinika i kontrolnih organa koja se trenutno testira, saopćeno je iz Ministarstva komunikacija i prometa BiH.